UNS istraživanje: Novinari i mediji u Srbiji i regioni pod pritiskom, sve više napada u onlajn sferi - NUNS\nUNS istraživanje: Novinari i mediji u Srbiji i regioni pod pritiskom, sve više napada u onlajn sferi\nIzvor: UNS; Tamara Radojković\nIstraživanje u okviru projekta „Pod pritiskom“ o medijskim slobodama, pritiscima i napadima na novinare i medije u Srbiji i zemljama regiona – Crnoj Gori, Bosni i Hercegovini, Sloveniji, Hrvatskoj i Severnoj Makedoniji, koje je sprovelo Udruženje novinara Srbije (UNS), pokazalo je da ograničavanje slobode izveštavanja najviše uzrokuju verbalni i fizički napadi, autocenzura, ekonomski i politički pritisci i neregulisano medijsko tržište. Rezultati istraživanja o medijskim slobodama, pritiscima i napadima na novinare i medije pokazuju i da mehanizmi zaštite novinara uglavnom ne daju rezultate zbog nedostatka reakcije državnih institucija, a broj napada na novinare u Srbiji i regionu je u porastu.\nUNS-ova baza beleži 74 slučaja napada, pretnji i pritisaka na novinare i medije u 2021. godin, a u javnim tužilaštvima je formirano 66 predmeta o krivičnim delima koja su izvršena na štetu bezbednosti osoba koje obavljaju poslove od javnog značaja u oblasti informisanja. Republičko javno tužilaštvo nije odgovorilo na pitanja koje je UNS postavio u vezi sa postupcima rešavanja krivičnih dela na štetu novinara.\nNovinari koji su učestvovali u anonimnoj anketi UNS-a većinski smatraju da na rad novinara u Srbiji najviše utiču ekonomska nesigurnost, pretnje i pritisci. Petina anketiranih se izjasnila da je konstantno cenzurisana, a nešto manje od polovine učesnika je reklo da su lično pretrpeli pretnju, verbalni ili fizički napad ili su bili izloženi nekoj drugoj vrsti pritiska u vezi sa obavljanjem novinarskog posla. Najveći broj anketiranih nije prijavio pritisak ili napad jer smatraju da prijave nemaju efekta, što je rezultat nepoverenja u državne organe i institucije.\nIako u svim zemljama novinarska udruženja i sindikati pružaju neki vid podrške kolegama, mehanizmi zaštite koji bi unapredili bezbednost novinara i medijskih radnika uglavnom ne postoje. Predstavnici sindikata i novinarskih udruženja koja smo anketirali, kažu da i u njihovim zemljama bezbednost novinara zavisi od sopstvene zaštite. Nijedna od zemalja u regionu nema pravni okvir koji bi osigurao potpunu zaštitu novinarske profesije.\nRezultati istraživanja o medijskim slobodama, pritiscima i napadima na novinare i medije koje je UNS sproveo u Srbiji i zemljama regiona, nedvosmisleno pokazuju da mediji i novinari rade pod pritiskom. Broj napada na novinare i medije se povećava, naročito kada je u reč o onlajn sferi. Zajedničko za većinu zemalja je da takvi napadi ostaju bez sudskog epiloga, jer ih postojeći zakonski okvir ne prepoznaje kao krivično delo.\nU poslednje dve godine je povećan broj napada na novinarke u svim zemljama u regionu koje su obuhvaćene istraživanjem. Nekažnjavanje napada ohrabruje one koji se sa medijima i novinarima obračunavaju na ovaj način. Čak i kada su postupci pokrenuti, oni traju dugo, a ukoliko do sudskog epiloga dođe, kazne su blage i najčešće uslovne.\nU nekoliko zemalja, uključujući i Srbiju, pokrenuta je inicijativa za izmene krivičnog zakona, kako bi se novinari dodatno zaštitili od napada. Međutim, rad pod pritiskom podrazumeva i ekonomski pritisak koji trpe kako novinari koji su uglavnom slabo plaćeni, tako i mediji.\nU poslednje vreme u regionu se beleži sve veći broj strateških tužbi protiv javnog delovanja, poznatijih kao SLAP tužbe, koje se pokreću protiv medija kako bi ih iscrpili finansijski i psihički. Prema dostupnim podacima u 2021. godini podnete su tužbe protiv pet redakcija u Srbiji, a ukupan broj aktivnih SLAP tužbi protiv javnog delovanja nije moguće utvrditi. Iako je Viši sud u Beogradu jedini nadležan za postupanje po njima, zakon ne prepoznaje SLAP tužbe kao poseban pojavni oblik.\nOpširnije o istraživanju o medijskim slobodama, pritiscima i napadima na novinare i medije „Pod pritiskom“ , možete pročitati u Izveštajima i analizama UNS-a.\nBaza, Novinari, Region, UNS


Najveći gubitak u jednom danu: Mask ostao "kraći" za 16 milijardi dolara - Biznis Telegraf.rs\n09/09/20 | 08:44 ≫ 08:45\nInače, pre osam godina Mask je obećao da će polovinu svog bogatstva dati u dobrotvorne svrhe. Ali, kada je to rekao, imao je "samo" 2 milijarde dolara na računu. Slavni biznismen trenutno ima 82,3 milijarde USD. Dakle, polovina od toga iznosi oko 41 milijardu USD. Da li planira da održi obećanje?\nKada je Ilon Mask pre tačno osam godina dao reč da će barem 50% svog neto bogatstva donirati dobrotvornim organizacijama, imao je "samo" 2 mlrd dolara na računu.\nDanas broji oko 82,3 milijarde USD, a drastičan pad se dogodio juče, kada je izgubio 16 mlrd dolara u danu, zbog pada Teslinih akcija. To je ujedno najveći gubitak u istoriji Blumbergovog indeksa milijardera, zabeležen u jednom danu.\nOsnivač kompanija "SpaceX" i "Tesla" trenutno je 7. na Forbes 400 listi najbogatijih Amerikanaca. Poslednjih dana avgusta, zahvaljujući rastu Teslinih akcija, njegovo bogatstvo se uvećalo na više od 100 mlrd dolara, a onda je 4. septembra palo na 87,9 milijardi.\nKultni magazin je analizirao koliko je novca Mask do sada poklonio, a procena je da je dao oko 100 miliona dolara u dobrotvorne svrhe, što je za njega sitnica. Budući da je dao manje od 1% svog neto bogatstva, nije dobio zavidnu ocenu.\nMask je poznati milijarder "siromašan u gotovini". Skoro celo njegovo bogatstvo, osim što poseduje nekoliko nekretnina (kojih želi da se reši), vezano je za njegove uloge u kompanijama koje je osnovao. Pre dve godine je rekao da će prodati Tesline akcije vredne oko 100 miliona dolara "na svakih nekoliko godina" u dobrotvorne svrhe.\nMask je neprofitnim grupama donirao oko 25 miliona dolara putem svoje Mask fondacije od kada ju je osnovao 2002. Tokom godina, prebacio je desetine miliona dolara iz svoje fondacije u dva fonda koja su mu savetovali donatori: glasnogovornik Maska rekao je za Forbes da su ti fondovi donirali ukupno 75 miliona dolara.\nDa bi ispunio svoj cilj, kako je Forbes izračunao u odnosu na to kada je Mask posedovao 68 milijardi dolara u julu, on bi morao da daje dobrotvornim organizacijama 2,3 miliona dolara dnevno tokom sledećih 40 godina.\nIlon Mask pokazao kako funkcioniše čip ugrađen u mozak


Kad jedan čovek usreći 150 dece\nNaslovna Društvo Naše priče Kad jedan čovek usreći 150 dece\nJovan Ilić organizovao je novogodišnju predstavu i podelio paketiće deci u Gajdobri.\nGAJDOBRA: Predstava za decu „Borba Deda Mrazova“ odigrana je juče (26.12.) u 11.00 časova u centru Gajdobre.\nOvom prilikom okupljena deca, njih 150, dobili su i novogodišnje paketiće. I u ovim prazničnim danima to nije ništa neobično. Možemo videti puno predstava sa Deda Mrazom, puno novogodišnjih paketića… Ali ova je po nečemu posebna.\nJučerašnji veseli događaj za najmlađe Gajdobrane sam je organizovao Jovan Ilić takođe iz ovog mesta. Pozvao je glumce iz Bačke Palanke, obezbedio paketiće sa jednom jednostavnom željom – da usreći najmlađe.\n„Novogodišnja predstava organizovana je pre svega, sa puno volje, želje i truda kako bi bar na trenutak usrećili najmlađe. Nadam se da će postati tradicija i da ćemo se narednih godina okupljati i pokloniti naše vreme i našu pažnju najvažnijima – deci“, rekao je Jovan Ilić za BAP VESTI.\nJovanov gest je za svaku pohvalu i nadamo se da će ovakve priče podsetiti i druge da su deca najvažnija i da njihov osmeh nema cenu.\n"Borba Deda Mrazova"\nPrethodni tekstBačka Palanka: Investicioni prioriteti u idućoj godini (VIDEO)\nSledeći tekstMedicinska sestra nedavno spasila dva života van dužnosti (VIDEO)


NSinfo: Sremski Karlovci u znaku grožđa i vina - Grožđebal od 7. do 9. septembra\nSremski Karlovci u znaku grožđa i vina - Grožđebal od 7. do 9. septembra\nU centru Sremskih Karlovaca, predstojećeg vikenda sve će biti\nu znaku grožđa, vina i bogatog muzičkog programa.\nOd petka do nedelje posetioci će imati priliku da uživaju u nastupima Sergeja Ćetkovića,"Frajli", ali, po prvi put ove godine, i tamburaških sastava, "Zorule"i "Romansa", koji će nastupiti u improvizovanoj kafani pod otvorenim nebom.\n"Publika može da očekuje dobru zabavu, pored mojih dragih kolega, mi ćemo se predstaviti sa nekim novim pesmama, velikim bendom, dobrom svirkom kao i svaki put, tako da dođite da se dobro provedemo" poručio je Sergej Ćetković, danas u Sremskim Karlovcima.\nU prepodnevnim satima drugog i trećeg dana manifestacije predviđen je program za mališane a nisu zaboravljeni ni ljubitelji di- džej zvuka. Ove godine program je dopunjen pozorišnim komadima koji će se odigravati u Svečanoj sali Karlovačke gimnazije.\nizvor: rtv.rs, agencije, foto: https://www.facebook.com/Grozdjebal\n... grožđe, grožđebal, manifestacija, Novi Sad, sremski karlovci, tamburaši, vino


Sindikalna Organizacija Kolubara - Vesti\nUpis uglja za grejnu sezonu 2016/2017 godinu počeo je u prostorijama Sindikalnih organizacija organizacione celine u kojoj zaposleni obavlja poslove.\nPravo na kupovinu uglja imaju zaposleni čiji se stanovi odnosno porodične stambene zgrade, zagrevaju na ugalj (klasičan način, odnosno individualne kotlarnice), odnosno nisu priključeni na toplifikacionui mrežu.\nPravo na kupovinu uglja u 2016. godini može iznositi po korisniku prava najviše:\n- 20 tona sirovog uglja\n- 12 tona sušenog uglja\n- odnosno kombinovano 10 tona sirovog i 6 tona sušenog uglja\nCena uglja za prodaju korisnicima prava utvrđuje se po važećem cenovniku prodajnih cena uglja zaposlenima.\nUkupan iznos obaveza za kupljeni ugalj, korisnik prava može izmiriti u najviše 16 jednakih polumesečnih rata dok prevoz se otplaćuje u 6 polumesečnih rata.\nViše informacija možete dobiti u svojim Sindikalnim organizacijama.\nObjavljeno: 31. decembar 2015.\nSvim radnicima i njihovim porodicama, SREĆNI NOVOGODIŠNJI I BOŽIĆNI PRAZNICI.\nSindikalna organizacija "Kolubara"\nObjavljeno: 14. oktobar 2015.\nSindikat radnika EPS-a obratio se direktoru ovog preduzeća Aleksandru Obradoviću sa zahtevom za hitan sastanak na kojem bi bilo reči o aktuelnoj situaciji u JP EPS. Zahtev prenosimo u celini:\nSindikat radnika EPS je na svojoj sednici Izvršnog odbora, održanoj u petak 09.10.2015. godine razmatrao aktuelnu situaciju i analizirao proces reorganizacije i kako Vi kažete utezanja JP EPS-a i doneo sledeće ODLUKE:\n1. Da Vi i Vaši visoko stručni kolegijum ili tim izvršnih direktora hitno obustavite dalji proces reorganizacije Elektroprivrede Srbije i da u hitnom roku organizujete sastanak sa Sindikatom radnika EPS na kome Sindikat zahteva od Vas objašnjenja po raznim pitanjima.\n- Postavka novog načina kolektivnog rukovođenja u privrednim društvima u proizvodnji i početak uništenja istih.\n- Razbijanje distributivnih privrednih društava na i Vama nepoznat način, u sto varijanti.\n- Najava gašenja proizvodnih kapaciteta.\n- Inicijativa za izradu aneksa Kolektivnog ugovora čl. 63., u kojoj ste potpuno zanemarili tekst istog člana i pokušali da izbacite sebe i svoje saradnike.\n- Izrada sistematizacije radnih mesta\n- Status izdvojenih preduzeća\n- Objekti društvenog standarda.\nPoštovani, već duži vremenski period se, u svojim nastupima u medijima, pozivate na saglasnost sindikata za sve što radite, što nije tačno. Od Vas tražimo da nam Vaši izvršni direktori i Vi objasnite koliko delova sistema ste, već, demontirali i izmenili sistematizaciju krijući od nas i koliko specijalista i eksperata postavili kao zamenu za bivše direktore.\n- Tražimo od Vas da nam hitno objasnite ponašanje izvršnih direktora za finansije i korporativne poslove.\n- Tražimo da odložite sednicu Nadzornog odbora zakazanu za 15.10.2015. godine do sastanka sa nama i, nadam se, dogovora sa ODS i svega što je vezano za ceo sistem distribucija, a poučeni nakaradnim pravljenjem EPS Snabdevanja itd.\n- Očekujemo hitan sastanak sa Vama, u protivnom tražićemo smenu kompletnog rukovodstva JP EPS i odgovore od Vlade Republike Srbije!\nAko ne dobijemo odgovor do utorka 13.10.2015. godine do 15:00 časova bićemo prinuđeni da krenemo u sve vidove sindikalne borbe, uključujući i stupanje u generalni štrajk i obustavu rada!\nPredsednik Sindikata radnika EPS\nObjavljeno: 03. avgust 2015.\nSindikalna organizacija Kolubara je za svoje radnike obezbedila još jedan termin u Haniotiju (Grčka) u terminu od 21. septembra a cena je 9.250 dinara i prevoz od 60 eura.. Takođe je u okviru jesenje rekreacije obezbeđeno tri termina za SOKO BANJU. Termini su od 31. avgust, 07. septembar i 14 septembar. Cena za radnika je 5.670 dinara i prevoz od 2.450 dinara.\nPrijave zainteresovanih vrši se u službama za društveni standard ili u svojim Sindikalnim organizacijama do 14. AVGUSTA 2015. god.


Pacijenti teško uspevaju da naplate troškove pregleda na koje čekaju duže od 30 dana. Najčešće vraćaju za mamografiju, ultrazvuk stomaka i kolonoskopije\nNIŠTA SE NE PLAĆA OSIM PARTICIPACIJE\nKorisnicima zdravstvene zaštite, osim propisane participacije, ne sme biti naplaćeno ništa drugo, a zdravstvene ustanove su obavezne da pruže sve one usluge koje spadaju u prava iz obaveznog zdravstvenog osiguranja i prema proceduri koju je propisao RFZO - kaže profesor dr Aleksandar Vuksanović, direktor. - Svi koji smatraju da im je neka zdravstvena usluga neosnovano naplaćena, imaju pravo da svojoj matičnoj filijali RFZO podnesu zahtev za refundaciju.\nMnogi pacijenti ne uspevaju da ostvare pravo na refundaciju, jer ne mogu da dobiju potvrdu zdravstvene ustanove da nisu mogli biti pregledani u roku od 30 dana. Ustanovama se jednostavno "ne isplati" da izdaju takve potvrde, jer se novac vraćen pacijentima skida sa njihovog računa. A, kada vide da neće dobiti potvrdu, mnogi pacijenti zaključe da im je "jeftinije" da čekaju.\n- Ne verujem da je u Užicu situacija u zdravstvu značajno drugačija nego u ostatku Srbije, a najveći broj prihvaćenih zahteva samo potvrđuje da smo korektni prema pacijentima - kaže za "Novosti" dr Miloš Božović, direktor Zdravstvenog centra Užice.\n- Kada ne možemo da pružimo uslugu, izdajemo potvrdu. Zahtevi za refundacije oslikavaju i socijalni milje ovog kraja. Imali smo pacijenate iz Nove Varoši, Prijepolja ili Priboja, koji su tražili da im se nadoknade troškovi leka od 60 dinara.\nZa lekove, potrošni materijal i implantate, kojih nije bilo u zdravstvenim ustanovama, pa su ih oboleli sami kupovali, pacijentima je lane, prema podacima RFZO, vraćeno još 7.836.190 dinara. Najviše u Beogradu - 1,89 miliona dinara, i Užicu - 1,1 milion dinara.\nAutor: B. RADIVOJEVIĆ, Novosti Online


Predavanje Tamare Ognjević: Rađanje prestonice - LookerWeekly.com magazin\nU ciklusu predavanja, popularno nazvanih “Večeri u odžakliji”, koja organizuje Etnografski muzej u Beogradu, u sredu 25. septembra s početkom u 19 časova u Manakovoj kući biće održano predavanje “Rađanje prestonice (Beograd 1830-1914)”.\nIstražujući srpski dvor od srednjeg veka do modernog doba, Tamara Ognjević ovog puta povezuje pojam sedišta vladara – prestonog mesta – sa stvaranjem prestonice u Beogradu u 19. i početkom 20. veka, sve do prvih dana Velikog rata. To je vreme u kome jedan složeni urbanistički proces teče uporedo sa formiranjem slobodne srpske države, ali i pravom kulturnom revolucijom u kojoj dolazi do fantastične promene načina života u svim njegovim formalnim i suštinskim vidovima.\nOd orijentalne varoši i bondručne gradnje, preko turskih bazara, fesa i feredže do arhitekata školovanih u Pešti i Beču, krinolina i valcera, ”Rađanje prestonice” je priča o izvesno jednoj od najdinamičnijih među brojnim uzbudljivim epohama istorije Beograda, i nesumnjivo višestruko zanimljiva povest o vremenu kraćem od jednog veka u kome se bez rata i razaranja dogodila najveća urbanističko-arhitektonska transformacija grada.\nIstovremeno, ovo predavanje se bavi delikatnim odnosom grada i građanstva, vladarom kao glavnim urbanistom i društvenom potrebom da se harmonizuju estetski i graditeljski obrasci sa kolektivnim odnosom prema naselju u kome živi neka zajednica.\nAmbasada Australije organizuje Dan pomirenja\nNova Iskra na Mikseru\n“Slobodan izbor” kao fitnes filozofija


► Evro danas 117,92 dinara\nDinar je danas neznatno promenio vrednost i zvanični srednji kurs je 117,9290 dinara za jedan evro, što je najjača vrednost dinara u ovoj godini, objavila je Narodna banka Srbije (NBS).\nU odnosu na evro, dinar je za 0,4 odsto jači nego pre godinu dana, za 0,2 odsto jači nego pre mesec dana i nego na početku godine.\nDinar je ove godine bio najslabiji 29. januara kada je jedan evro iznosio 118,4940 dinara.\nDa bi ublažila dnevne promene kursa NBS je ove godine na međubankarskom deviznom tržištu prodala 130 miliona evra, a kupila 50 miliona evra.\nEvro danas 117,71 dinar\nDinar je danas neznatno promenio vrednost prema evru i zvanični srednji kurs je 117,7191 dinara za jedan evro, što je najjača vrednost dinara u ovoj godini, objavila je Narodna banka Srbije (NBS).\nEvro sutra 117,71 dinara\nDinar će u sredu neznatno promeniti vrednost prema evru i zvanični srednji kurs biće 117,7191 dinara za jedan evro, što će biti najjača vrednost dinara u ovoj godini, objavila je Narodna...\nEvro danas 117,73 dinara\nDinar je danas neznatno promenio vrednost prema evru i zvanični srednji kurs je 117,7330 dinara za jedan evro, što je najjača vrednost dinara u ovoj godini, objavila je Narodna banka Srbije (NBS).\nDinar će u utorak neznatno promeniti vrednost prema evru i zvanični srednji kurs biće 117,7330 dinara za jedan evro, što će biti najjača vrednost dinara u ovoj godini, objavila je Narodna...\nTabaković: Srbija ima najveće devizne rezerve za 20 godina i 21 tonu zlata\nGuvernerka Narodne banke Srbije Jorgovanka Tabaković je danas ponovila da Srbija ima najveće devizne rezerve za 20 godina, da iznose 12,6 milijardi evra i to niko koliko god da je "zavidan...\nMinistarka građevinarstva, saobraćaja i infrastrukture Zorana Mihajlović kazala je danas, u okviru posete Pirotskom okrugu i Jugoistočnoj Srbiji, da su "Putevi Srbije" do sada najviše radili održavanje puteva, a da će od ove godine biti investitori na najvećim infrastrukturnim projektima koje država pokreće, saopšteno je danas.\nNemački proizvođač automobila "Folksvagen" još nije odlučio da novu fabriku gradi u Turskoj, izjavila je portparol te kompanije za proizvodnju i prodaju Lesli Botke i navela da donošenje odluka o lokaciji tek predstoji, piše danas "Politika".\nPorast saobraćaja na beogradskom aerodromu za 7,4 odsto\nPutnički saobraćaj na beogradskom Aerodromu "Nikola Tesla" povećan je za 7,4 odsto u drugom kvartalu 2019. godine u odnosu na isti prošlogodišnji period, saopštila je danas francuska kompanija Vansi erports (Vinci airports) koja je koncesionar tog aerodoroma.


Belozjorov: Vijadukt - borba sa prirodom za buduća pokolenja\nBelozjorov: Vijadukt – borba sa prirodom za buduća pokolenja\nTanjug 24. avgusta 2021. 14:21\nBEOGRAD – Generalni direktor ruskih železnica Oleg Belozjorov izjavio je danas da je izgradnja vijadukta na deonici pruge Stara Pazova – Novi Sad, a u okviru brze pruge Beograd – Budimpešta, bila najzahtevnija deonica koja je značila „borbu sa prirodom“.\nOdgovarajući na pitanje Tanjuga zašto je izgradnja vijadukta i tunela Čortanovci bio jedinstven projekat, Belozjorov je rekao da je sa inženjerske tačke gledišta to bio veoma zahtevan projekat.\nKako je objasnio, vijadukt je dužine tri kilometara, a visina pojedinih njegovih stubova dostiže visinu osmospratnice.\n„Kako bismo obezbedili jačinu konstrukcije, ovde je bila iskorišćena posebna tehnologija naprezanja čelične užadi, zato što je ovo deo terena gde brdovit teren prelazi u plavni deo reke. Tako da je bilo dosta komplikovano obezbediti da nema proklizavanja terena“, rekao je Belozjorov za Tanjug.\nIstakao je da je izgradnja tog vijadukta još jedan primer kako čovečanstvo može da ide u korak sa prirodom.\nBelozjorov je naveo i da su radeći taj projekat poštovali sve ekološke zahteve, dodajući da je to dokaz da građevinski radovi mogu biti postavljeni u harmoniji sa prirodom.\n„To je jedan zadatak koji stoji pred nama i biće još zahtevniji u budućnosti, jer moramo da očuvamo prirodu koju imamo“, rekao je Belozjorov.\nIstakao je da će konstrukcija vijadukta stajati minimum 100 godina i da je ona budućnost koju će moći da vide naša deca i unuci.\nBelozjorov je dodao da je taj deo srpske železnice najlepši ne samo u Srbiji, već u ovom delu Evrope, navodeći da će to privući još više turista.\nSpajanjem železničkog koloseka na deonici Stara Pazova – Novi Sad na vijaduktu u plavnom delu Dunava, svečano je danas obeležen završetak građevinskih radova na toj deonici, u prisustvu predsednika Srbije Aleksandra Vučića i generalnog direktora RŽD-a Olega Belozjorova.\nDo mesta na kojem je kolosek spojen, predsednik i predstavnici ruskih partnera došli su vozom.\nRuska kompanija „RŽD Internešnal“ završila je građevinske radove na izgradnji najdužeg železničkog vijadukta u Srbiji u plavnom delu Dunava i tunela „Čortanovci“ više od pola godine pre planiranih rokova.\nVijaduk i tunel su deo prve brze pruge Beograd – Budimpešta.\nVijadukt je projektovan na izlazu iz tunela Čortanovci ispred Sremskih Karlovaca i proteže se u plavnom delu Dunava.\nDeonica Stara Pazova – Novi Sad dužine je 40,44 kilometara pruge Beograd – Budimpešta, za brzine saobraćaja vozova do 200 kilometara na čas.


Budući da mnogi vodoinstalateri, odnosno vodoinstalaterski servisi nude i usluge hitnih intervencija, klijenti u čijem prostoru bude došlo do poteškoća sa funkcionisanjem bilo vodovodnog, bilo kanalizacionog sistema, mogu da im se obrate u svakom trenutku. I to se ne odnosi samo na poslepodnevne, odnosno večernje sate u toku radne sedmice, to jest u periodu od ponedeljka do petka, već i u toku noći, kao i u dane vikenda. Isto tako se podrazumeva i da će majstori specijalizovani, između ostalog i za otpušavanje slivnika Novi Beograd, nastojati da konkretnu uslugu izvrše i ukoliko je neki državni praznik.\nUsluge koje se smatraju hitnim intervencijama su zapravo potpuno iste, kao i one koje majstori pružaju u toku svog radnog vremena, s tim da njih mogu izvršiti kada god za tim postoji potreba. Osnovna razlika je u cenovniku, koji se u tom slučaju primenjuje, a sa kojim će klijenti svakako da budu upoznati na vreme, kako ne bi bilo nikakve zabune.\nProfesionalno otpušavanje slivnika Novi Beograd\nPotpuno je svejedno da li do začepljenja dođe u unutrašnjosti nekog objekta, odnosno na slivnicima koji se nalaze u stanu, kući ili u nekom drugom prostoru, odnosno da li je reč o takozvanim gajger slivnicima ili onima namenjenim za odvod septičke kanalizacije, jer su vodoinstalateri specijalizovani za otpušavanje slivnika Novi Beograd iskusni i imaju dovoljno znanja da sa uspehom mogu da otpuše slivnike bilo kog tipa. I bez obzira da li je u pitanju zaprljanje većeg ili manjeg obima.\nNajbitnije je da u što kraćem roku, nakon što ih klijenti budu kontaktirali, vodoinstalateri posete konkretni objekat, odnosno prostor u kome je došlo do začepljenja slivnika. Važno je da tom prilikom najpre procene u kakvom stanju se slivnici nalaze, odnosno da utvrde da li je nivo začepljenja i zaprljanja većeg ili manjeg obima. Poželjno je i da prilikom detekcije stanja slivnika procene i u kom delu se nalazi čep, koji je i doveo do poteškoća u funkcionisanju konkretnog slivnika. Tek nakon što budu imali sve te informacije, vodoinstalateri će i moći da odluče na koji način će u tom slučaju da izvrše otpušavanje slivnika Novi Beograd, odnosno da li će to učiniti ručno ili mašinski.


Upitno je da li će ikada srpski zločinci odgovarati za ubijene Bošnjake iz grobnice Tomašica\nNaslovnica NAJNOVIJE Nacija Upitno je da li će ikada srpski zločinci odgovarati za ubijene Bošnjake...\nVrijeme je da nakon 21 godine šutnje i izbjegavanja Tužilaštvo za ratne zločine konačno pokrene procesuiranje zločinaca odgovornih za ubijene Bošnjake iz najveće masovne grobnice Tomašica.\nVeć 21 godinu porodice tragaju za svojim najmilijima i za pravdom. Ovaj zločin Tužilaštvo BiH ne želi da procesuira, jer kako drugačije nazvati situaciju da za toliki broj ubijenih civila u jednoj akciji koja je imala svoj početak i kraj i čiji je proizvod upravo Tomašica niko ne bude osumnjičen (U šest sela Mataruškog Brda (Bišćanima, Rizvanovićima, Rakovčanima, Čarakovu i Zecovima ) u periodu od 20. do 25. jula ubijeno je između 1650 i 1800 civila Bošnjaka.).\nSadašnji mjesno nadležni tužitelj Ozrenka Nešković vodi samo jedan slučaj, tretirajući ga pojedinačnim incidentom a to je slučaj strijeljanja pred džamijom u Čarakovu, uporno izbjegavajući da ga tretirati dijelom jedne sveobuhvatne akcije kojom je neko komandovao. Možda se razlog za ne procesuiranje ovog gnusnog zločina krije u činjenici da je gospođa Nešković tokom čitavog rata bila tužilac, ni manje ni više, u genocidom uništenom Bratuncu.\nAko se uzme u obzir da Sud BiH masovno pušta na slobodu srpske zločince osuđene za genocid nad Bošnjacima u Podrinju, odnosno ako sudbinu procesuiranja Tomašice budemo posmatrali kroz ponašanje sudije Haškog tribunala Teodora Merona, koji ovih dana pušta na prijevremenu slobodu krvnike koji su pobili Bošnjake u Prijedoru i okolini, onda se možemo teško nadati da će porodice ubijenih Bošnjaka iz masovne grobnice Tomašica doživjeti pravdu na ovom svijetu.


Trening za trenere koji će sprovoditi obuke za profesionalce iz sistema alternativne brige o pravima dece\nObuke | 27.07.2018\nFondacija SOS Dečija sela Srbija u okviru Projekta „Alternativna briga i prava dece u Srbiji“ raspisuje Javni poziv za trening trenera koji će na teritoriji Republike Srbije sprovoditi obuke za profesionalce iz sistema alternativne brige o pravima dece.\nProjekat ima za cilj da doprinese boljoj praksi ostvarivanja prava dece u okvirima alternativne brige. Kroz kvalitetne nastavne module, kontekstualni priručnik i propratne materijale za treninge, obučeni treneri će nastaviti aktivnosti izgradnje kapaciteta stručnjaka baziranih na pravima dece a u skladu sa osnovnim načelima zagarantovanim Konvencijom UN o pravima deteta. Nacionalni treneri će sprovoditi treninge o pravima dece u sistemu alternativne brige sa što većim brojem profesionalaca u sistemu brige o deci u Srbiji.\nKriterijumi za prijavljivanje su sledeći:\n1.Obrazovanje iz oblasti humanističkih nauka\n2. Prethodno iskustvo u vođenju praktičnih treninga\n3. Najmanje 3 godine radnog iskustva u području alternativne brige\n4. Iskustvo u neposrednom radu sa decom u sistemu socijalne zaštite.\nTrening za trenere će se održati na Zlatiboru, hotel „Mona“ u navedenim terminima:\nI - 10,11.i 12. septembar\nII - 13, 14. i 15. septembar\nIII - 26, 27. i 28. septembar\nIV - 01, 02. i 03. oktobar.\nMolimo da se prilikom prijave opredelite za neki od navedenih termina radi lakše organizacije.\nZa učesnike organizator je obezbedio smeštaj na bazi punog pansiona i edukativni materijal. Troškovi prevoza do mesta održavanja treninga nisu pokriveni.\nDa biste se prijavili na konkurs, molimo vas da svoju dokumentaciju za prijavu pošaljete na elektronsku adresu: decijaprava@sos-decijasela.rs\nRok za podnošenje prijava je do 17. avgusta 2018. godine.\nKompletna prijavna dokumentacija sadrži: radnu biografiju (CV) podnosioca zahteva i popunjen upitnik – LINK\nFondacija SOS Dečija sela Srbija kontaktiraće kandidate koji uđu u uži izbor.


Vaterpolo: Šanse za elitu svedene na teoriju - Portal Moj Bečej - Bečejske opštine iz ugla građana!\nVaterpolo: Šanse za elitu svedene na teoriju\nProkockali šansu da uđu u klipsku istoriju | Foto: Vlastimir Jankov\nPorazom od Zemunaca 11:17 (4:7, 3:4, 2:3, 2:3), vaterpolisti Bečeja su na teroriju sveli šansu za plasman u Super ligu. Prve tri pobede u nastavku prvenstvene trke Prve A lige Srbije su im odškrinule vrata takve mogućnosti, ali su porazi u domaćoj vodi od Starog grada i od Zemunaca u novobeogradskom bazenu „11. april“ sve vratili na početak.\n-Poraz od Zemunaca je, pored kvaliteta rivala, plod prethodnog poraza od Starog grada. Pokušao sam da ih motivišem, da ih psiholiški izdignem posle poraza od Starog grada, ali je očito da u tome nisam uspeo. Rekao sam im posle utakmice da bih iskreno, zbog njih samih, voleo da naredne dve utakmice u Bečeju pobedimo i na kraju sezonu, ipak, zadovoljni završimo. A onda ćemo morati da sednemo i vidimo šta i kako daje, iskren je trener vaterpolista Bečeja Goran Krstonošić.\nKapicu Bečeja protiv Zemunaca nosili su sledeći igrači: Gudvin, Cvetić 2, Čavić 1, Ćurčin, Katić, Mesaroš 3, Vučković 1, Afanasijev 2, Pejić, Tomićević 2, Jović, Korovljev, Kotarica, Krstonošić.\nNaredne subote momci sa Tise dočekuju Beograd, koji ima najveće izglede da se domogne treće pozicije i, uz Zemun i Stari grad, nastavi takmičenje u Super ligi, a nedelju dana kasnije rival će im biti, takođe u domaćoj vodi, Banjica. U poslednjem kolu Bečejci gostuju u Beogradu i sastaju se sa TAŠ-om.


Reprezentativci Srbije u inostranim klubovima – Zoran Jeremić i Vilijam Maksimović – Savez košarkaša u kolicima Srbije\nZoran Jeremić i Vilijam Maksimović na putu su ka svojoj novoj destinaciji, Grčkom Rodosu. Sva papirologija je završena u proteklih mesec dana tako da će dojučerašnji prvotimci KKK Singidunum od sutra biti članovi Dodekanisosa sa Rodosa, jednog od najkvalitetnijih grčkih timova. Povodom toga razgovarali smo sa Željkom Ćirkovićem, predsednikom i kapitenom Singidunuma. “S jedne strane izuzetno mi je drago što će moji doskorašnji saigrači ući u profesionalne vode, okušati se u jednoj kvalitetnoj ligi i pritom sve to uspeti i da naplate. S druge strane znam da nećemo moći na njih da računamo na predstojećem NLB turniru, zakazanom za drugi mart ali ćemo dati sve od sebe da i mi ostvarimo naše ciljeve. Ipak posebno me raduje što njihov odlazak pokazuje da se u Srbiji, u prilično teškim uslovima, dobro radi i da su srpski igrači traženi po Evropi. Ne zaboravite da Boban Stanković nastupa za atinski Atlas dok je Goran Vezmar donedavno nastupao za tim Aleksandar Veliki. U svakom slučaju puno sreće Zoki i Maksi, radovaćemo se svi zajedno svakom njihovom uspehu.\nNaravno puno sreće u nastavku njihovih karijera, reprezentativcima Srbije poželeo je i predsednik SKKSa Vladimir Kuzmanović. “Znam koliko su momci sanjali da se oprobaju u inostranstvu i koliko su truda uložili u svoj razvoj. Time su zaslužili ovaj poziv a ja sam ubeđen da će steći novo iskustvo i biti još bolji i spremniji za ono što nas kao savez najviše zanima a to je Evropsko prvenstvo C divizije u junu mesecu, sa nadom da će se Srbija u 2019 popeti u kvalitetniju B diviziju i tu nastaviti svoj put”.


Dodik pisao vodstvu EU: Sudjelovanje Komšića na summitu je kršenje Ustava BiH - Kamenjar\n“U skladu sa tim, svaki vid učešća na bilo koji način smatramo kršenjem Ustava BiH i poslovnika o radu Predsjedništva BiH”, poručio je Dodik i podsjetio da su sva vanjskopolitička pitanja u direktnoj nadležnosti Predsjedništva BiH i o svakom pitanju potrebno je postići konsenzus u skladu s Ustavom BiH i Poslovnikom o radu Predsjedništva BiH.\n“Budući da je ovaj put izostala zakonom predviđena procedura sazivanja sjednice, ponašanje Komšića je protupravno i grubo kršenje postojećih zakonskih okvira u vezi s nadležnostima Predsjedništva BiH te da je o tome potrebno raspraviti i izjasniti se”, istaknuo je Dodik.\n“Na ovaj način su Vas direktno stavili u funkciju rušenja BiH i Daytonskog sporazuma na čemu oni počivaju, a najviše Ustav BiH. Ovaj jednostrani pristup samo doprinosi raspadu BiH i svi akteri koji to podržavaju – podržavaju samo raspad. Nažalost, svjedoci smo situacija kada neki funkcioneri zloupotrebljavaju međunarodne forume, događaje i sastanke različitih tijela iznoseći neusklađene i neovlaštene izjave koje ne odražavaju stav svih relevantnih aktera u BiH”, ustvrdio je Dodik.\n“Uvaženi predsjedniče Vlade, ovo se događa u kontinuitetu i dovodi do raspada BiH kao državne zajednice”, istaknuo je Dodik i izrazio nadu da će premijer Slovenije, kao domaćin skupa, obratiti odgovarajuću i ozbiljnu pažnju na nezavidnu situaciju koja je uzrok ovog pisma.\nPisma istog sadržaja Dodik je uputio i svim šefovima država EU i zemalja Zapadnog Balkana, priopćeno je iz Ureda srpskog člana Predsjedništva BiH, prenosi Večernji List BiH.


Izvor: RTS, 20.Jun.2021, 08:39\nOrganizatori letnjih Olimpijskih igara u Tokiju razmatraju da dozvole prisustvo do 20.000 gledalaca na otvaranju 32. izdanja, koje počinje 23. jula.\nBroj od 20.000 gledalaca na ceremoniji otvaranja podrazumeva posetioce koji su kupili karte i zvaničnike Olimpijskih igara, saznaje agencija Kjodo iz pouzdanih izvora bliskih organizatorima.\nVlada Japana je saopštila da će odobriti >> Pročitaj celu vest na sajtu RTS << okupljanja do 10.000 ljudi u delovima zemlje koji nisu na udaru koronavirusa ili pod vanrednim merama, ali pod uslovom da ta brojka ne prelazi 50 odsto kapaciteta prostora u kojem se održavaju sportske igre ili koncerti.\nZa ceremoniju otvaranja Olimpijskih igara se očekuje da organizatori obezbede dodatna mesta za zvaničnike povezane sa igrama, navode izvori agencije Kjodo i najavljuju da će o tom pitanju u ponedeljak biti održan video sastanak zvaničnika vlade Japana, gradskih vlasti Tokija i Međunardnog olimpijskog komiiteta.\nKurir: DOBRE VESTI IZ JAPANA: Do 20.000 gledalaca na otvaranju 32. Olimpijskih igara\nOrganizatori ljetnih Olimpijskih igara u Tokiju razmatraju da dozvole prisustvo do 20.000 gledalaca na otvaranju 32. Olimpijade, koja počinje 23. jula.\n09:13: OVO VIŠE NIJE REALNO, CENE STANOVA NAJVEĆE U POSLEDNJIH 30 GODI...


Liberasion: Tri moguća scenarija posle parlamentarnih izbora u Francuskoj\nBeta 11. juna 2022. 19:35\nZbog neizvesnosti rezultata parlamentarnih izbora u Francuskoj, čiji je prvi krug sutra, u nedelju, francuski list Liberasion (Liberation) piše o tri moguća scenarija posle drugog kruga.\nJoš se ne zna da li će se glasači opredeliti za dosada vladajuće centriste predsednika Emanuela Makrona (Emmanuel Macron) ili za novu levičarsku koaliciju koju predvodi lider radikalne levice Žan-Lik Melanšon (Jean-Luc Melenchon).\nUkoliko Makronovi centristi osvoje apsolutnu većinu, a to je najmanje 289 mesta u parlamentu s 577 poslanika, predsednik Francuske će moći da vlada kako je obećao u narednih pet godina, pošto mu je početkom maja počeo drugi predsednički mandat.\nMakron je u tom duhu nedavno pozvao birače da glasaju za jasnu i jaku većinu u parlamentu.\nPo pisanju pariskog lista, drugi scenario slabijeg Makrona bila bi njegova relativna većina u parlamentu. Na taj način bi centristička koalicija Zajedno (Ensemble) koju čine Makronova „Republika u pokretu“ i druge manje centrističke stranke i pokreti, bila u većini, ali ne u apsolutnoj, od najmanje 289 poslaničkih mesta.\nMakronovi centristi bi i po tom scenariju bili najbrojniji u parlamentu, ali bi bili primorani da sklapaju saveze i dogovore za odredjene predloge zakona – naveo je Liberasion i dodao da je ta mogućnost najverovatnija pošto bi, po anketama, ta koalicija mogla da osvoji izmedju 260 i 300 mesta.\nTo ne bi bilo prvi put za Francusku da se to desi jer su 1988. godine, posle ponovnog izbora socijalističkog predsednika Fransoa Miterana (Francois Mitterand), socijalisti vladali bez apsolutne većine, sa 275 poslanika. Tadašnji premijeri su morali da u nekim slučajevima pregovaraju s komunistima, centristima, a i s desnicom.\nList kao treći scenario navodi kohabitaciju za koju smatra da bi „bez sumnje bila najgora noćna mora za Makronove centriste i o tome i ne žele da razmišljaju“.\nTakva mogućnost je po anketama manje verovatna, jer se ne očekuje da će glasači izabrati 289 ili više poslanika iz redova levičarske koalicije nazvane „Nova narodna ekološka i socijalna unija“ (Nupes) koja okuplja socijaliste, komuniste, ekologe i Melanšonovu stranku „Nepokorena Francuska“.\nU tom slučaju bi Makronu bilo onemogućeno da vodi svoju politiku, ali bi mu kao predsedniku Republike ostala ovlašćenja, medju kojima mogućnost raspuštanja parlamenta i organizovanje novih izbora u nadi osvajanja većine.\nLiberasion na kraju teksta upozorava da ankete javnog mnjenja pre izbora treba uvek uzimati s rezervom, a to još više važi za parlamentarne nego za predsedničke izbore jer postoje lokalne osobenosti bitne za parlamentarne izbore, koje procene na nacionalnom nivou čine nesigurnim, a ponekad i pogrešnim.\nDrugi krug parlamentarnih izbora zakazan je za 19. jun.


Da li je ON najavljivano iznenađenje, dolazi igrač koji je zagorčao život Partizanu?! - Sportski Portal\nSećate se, “Pionir“ je zanemeo posle njegovog koša…\nPartizan je već obavio najveći deo posla ovog leta kada su u pitanju pojačanja za narednu sezonu, ali predsednik crno-belih Ostoja Mijailović nedavno je najavio angažovanje još jednog kvalitetnog centra i da bi to moglo da bude “iznenađenje za sve“.\nPosle te izjave usledilo je kraće zatišje, sve do danas, kada košarkaški portal “Sportando“ otkriva da je na meti Partizana Artjom Parahovski (2.11 m), 31-godišnji beloruski centar, koga su navijači crno-belih veoma dobro upoznali prošle sezone u Evrokupu.\nDa, to je onaj momak, koji je u odlučujućoj utakmici za plasman u četvrtfinale Evrokupa, košem u poslednjoj sekundi doneo pobedu Lijetuvos Ritasu u “Pioniru“ i tako eliminisao ekipu Andree Trinkijerija.\nPomenuti izvor navodi da je i pored ponuda iz Rusije, Parahovskom primamljivija saradnja sa Trinkijerijem u Partizanu, a naredni dani pokazaće da će taj posao zaista biti realizovan.\nRadi se o igraču sa velikim evropskim iskustvom. Pre Ritasa, igrao je i za Makabi, Uniks, Hapoel Jerusalim, Nižnji Novgorod, Budiveljnik, Rigu.\nProšle sezone je u Evrokupu prosečno beležio 13.8 poena, uz 7.6 skokova.\nPovezane temeKK PartizanKošarka\nStvari kristalno čiste, rok deset dana, ovo su PET OPCIJA za Nejmara!


Poništen tender za nacionalni stadion u Srbiji | Happy BSC portal\nVlada Srbije odustala je od finansiranja nacionalnog stadiona usled krize prouzrokovane pandemijom korona virusa.\nIz kancelarije Programa ujedinjenih nacija za razvoj (UNDP) potvrđeno je da Vlada Srbije nije u mogućnosti da preuzima nove finansijske obaveze, usled čega je tender za izradu dokumentacije za dizajn novog nacionalnog fudbalskog stadiona poništen.\nTender je raspisan krajem oktobra 2019. godine, a prethodno je u junu formirana i Radna grupa koja je trebalo da prati realizaciju projekta teškog 250 miliona evra.\nOsim što bi na njemu igralo nacionalni tim, planirno je da Srbija uz novi nacionalni stadion uđe u kandidaturu za SP 2030. godine.\n- Sport odavno više nije samo sport, to je i veliki biznis. Mi smo se kandidovali zajedno s Rumunijom, Bugarskom i Grčkom da budemo domaćini i svetskog prvenstva u fudbalu 2030. godine. Zato nam je i potreban stadion odgovarajućeg kapaciteta - rekao je u aprilu 2019. godine ministar finansija Siniša Mali.\nPodsetimo i da je izgradnja stadiona trebalo da krene sredinom 2020. godine, ali je korona virus očigledno zadao veliki udarac samom fudbalu u Srbiji.


Vučić sa Bramercom | N1 Srbija\nVučić sa Bramercom: Jačanje saradnje sa Tužilaštvom uprkos neslaganjima\n05.11.2019. |11.45 >13.21 |\nPredsednik Srbije Aleksandar Vučić rekao je na sastanku sa glavnim tužiocem Mehanizma za međunarodne krivične sudove (MMKS) Seržom Bramercom da će Srbija uprkos neslaganju oko nekih pitanja nastaviti da jača saradnju sa Tužilaštvom MMKS.\nKako je saopšteno iz kabineta predsednika Srbije, Bramerc je u razgovoru izrazio nezadovoljstvo regionalnom saradnjom, kao i žaljenje zbog sporosti dostavljanja dokumentacije neophodne u procesima koji se vode pred Mehanizmom.\nVučić i Bramerc su razgovarali o predstojećem izveštaju glavnog tužioca za Savet bezbednosti UN, postupcima koji se pred MMKS vode protiv državljana Srbije, rezultatima rada Tužilaštva Haškog tribunala za bivšu Jugoslaviju, kao i pomoći u izgradnji institucija i prenošenju znanja srpskim pravosudnim organima.\nVučić je ocenio da je saradnja Srbije sa Mehanizmom za međnarodne krivične sudove dobra.\nOn je zahvalio na predlogu glavnog tužioca Bramerca da nadležne institucije u Srbiji učestvuju u zajedničkim programima, kroz koje bi Tužilaštvo MMKS, u vidu obuke i drugih vidova podrške, pomoglo primenu Strategije za ratne zločine.\nBramerc je u posetu Beogradu došao u okviru priprema za podnošenje redovnog izveštaja Savetu bezbednosti UN. Redovan izveštaj o radu tužilaštva sudskog Mehanizma u Hagu, pravnog naslednika Haškog tribunala, Bramerc će u Njujorku podneti Savetu bezbednosti početkom decembra.\nKuburović i Bramerc: Dobra saradnja\nMinistarka pravde Nela Kuburović i Bramerc ocenili su u Beogradu da postoji dobra saradnja Srbije sa tužilaštvom sudskog Mehanizma u Hagu.\nBramerc je tokom razgovora o novom šestomesečnom izveštaju o radu Mehanizma za međunarodne krivične sudove pozdravio povećanje broja zamenika javnih tužilaca u Tužilaštvu za ratne zločine Srbije i dodao da će Mehanizam nastaviti da podržava obuku zaposlenih iz tog tužilaštva, u cilju unapređenja njihovih znanja i veština potrebnih u predmetima procesuiranja ratnih zločina.\nKako je saopšteno iz Ministarstva pravde, Bramerc je dodao da je potrebno raditi na daljem jačanju regionalne saradnje u procesuiranju ratnih zločina.\nserž bramerc Aleksandar Vučić Mehanizam za međunarodne krivične sudove\nHajde vec jednom da pravda bude na nasoj strani, dosta smo mi ispastali!\nDa te priupita. Kad ces poslati radikale?\nZna se da Srbija sve prasta i vecini gleda "kroz prste" u nadi da ce se stvari popraviti\nEmisija 360 stepeni o tome zašto program N1 smeta Telekomu Srbije 09:52 h


Kineska ekonomija će premašiti SAD 2033. godine – Bankar.me\nDecember 30, 2021 AZIJA, MAKRO, SAD, SVE VIJESTI Leave a comment\nPrije godinu dana Japanski centar za ekonomska istraživanja (JCER) predvidio je da će kineska ekonomija nadmašiti privredu Sjedinjenih Američkih Država do 2029. godine, ili za manje od jedne decenije. Isti istraživački centar je ovog mjeseca objavio znatno revidirane brojke, rekavši da se sada očekuje da će se to ipak dogoditi kasnije nego što su mislili, odnosno 2033, prenosi ZeroHedge.\nJCER je zaključio da Kina nanosi štetu svom potencijalu rasta nedavnim suzbijanjem velikih tehnoloških i drugih velikih industrija, uključujući, između ostalog, njen ambiciozni, ali kontroverzni nagon za dekarbonizaciju, dok pokušava da se predstavi kao “timski igrač” koji se zalaže za agendu Zapada o klimatskim promjenama tako nagomilavajući još više dugova u procesu.\nTakođe postoji opasnost od bankrota za gigante nekretnina i naravno problematičnom situacijom Evergranda koji trenutno predstavlja “najveću brigu”.\n“Najnovija projekcija takođe utiče na brz ekonomski oporavak SAD ove godine, uz pomoć ogromnog paketa podsticaja koji je administracija predsjednika Džoa Bajdena progurala kroz Kongres”, navodi Nikkei na osnovu nalaza JCER-a.\nU međuvremenu, prije nekoliko dana Svjetska banka je procijenila izglede Kine za blisku budućnost rekavši da očekuje da će kineski ekonomski rast stati u 2022. godini.\nSvjetska banka je smanjila svoje prognoze za ekonomski rast Kine u ovoj i narednoj godini, pošto se druga najveća svjetska ekonomija suočava sa sve većim preprekama od nove varijante kornonavirusa (omikron) do ozbiljnog pada sektora nekretnina.\nBanka sada očekuje da će kineski BDP porasti za osam odsto u 2021. godini u poređenju sa prethodnom, što je niže od ranijih predviđanja.\nPOJMOVIhladni rat kina amerika Kina Kina Amerika Kineska ekonomija\nPrevious Njemačka kaznila Deutsche Bank zbog skandala s kamatnim stopama\nSljedeći Od 1. januara do 40% veće plate medicinskom kadru


Izvor: B92, 14.Apr.2021, 10:17\nPodgorica -- Predsednik Crne Gore, koji je aktuelnu vlast optužio za nestabilnost u Crnoj Gori, veruje da bi u budućnosti moglo doći do nove široke koalicije.\nU tom smislu, dodao je Milo đukanović, on demokratske potencijale vidi i u Građanskom pokretu URA Dritana Abazovića.\nIstovremeno je isključio mogućnost partnerstva DPS-a sa Demokratskim frontom. "Ja ipak prepoznajem neke demokratske kapacitete među Demokratama i URA. Oni su u raskoraku sada, podržavaju pećinski nacionalizam, a zalažu se za građanske vrednosti, a to ne može dugo trajati", kazao je Đukanović.\nVeruje da je moguće doći do šire koalicije i misli da bi to bilo blagotvorno za Crnu Goru. "Treba dati šansu, a mislim...\nIzvor: Nezavisne Novine, 14.Apr.2021\nPODGORICA - Predsjednik Milo Ðukanović optužio je politiku nove vlasti da je proizvela nestabilnost u Crnoj Gori jer je, kako kaže, udarila na temeljne vrijednosti savremene države, ali vjeruje da bi u budućnosti moglo doći do nove široke koalicije, kao i da demokratske kapacitete za to prepoznaje...


Najava događaja za 27. oktobar 2015. godine\n27.10.2015. / 6:15\nBANJALUKA – U 10.00 časova nastavak sjednice Narodne skupštine Republike Srpske na kojoj će biti razmatran i Prijedlog zakona o porezu na dobit.\nBANJALUKA – U 13.00 časova predsjednik Republike Srpske Milorad Dodik razgovaraće sa novoimenovanim ambasadorima BiH. /saopštenje/\nBANJALUKA – U 11.00 časova predsjednik Vlade Republike Srpske Željka Cvijanović razgovaraće sa šefom kancelarije Evropske banke za obnovu i razvoj u BiH Ijanom Braunom,\n– u 14.00 časova Cvijanovićeva će primiti novoimenovane ambasadore i generalnog konzula BiH, u okviru njihovih priprema za odlazak i stupanje na dužnost u diplomatsko-konzularnim predstavništvima u svijetu. /saopštenja/\nBANJALUKA – U 12.00 časova predsjednik Narodne skupštine Republike Srpske Nedeljko Čubrilović primiće novoimenovane ambasadore BiH, u okviru završnih priprema za preuzimanje diplomatske dužnosti. /prostorije parlamenta/\nISTOČNO SARAJEVO – U 9.00 časova ministar zdravlja i socijalne zaštite Republike Srpske Dragan Bogdanić sastaće se sa predstavnicima lokalnih zajednica i Bolnice Istočno Sarajevo, radi sagledavanja pitanja u vezi sa ovom zdravstvenom ustanovom. /Administrativni centar grada Istočno Sarajevo/\nBANJALUKA – U 10.00 časova predstavnici Ministarstva zdravlja i socijalne zaštite Republike Srpske i međunarodni ekspert za mentalno zdravlje Norman Sartorijus posjetiće Udruženje za podršku porodicama, licima i zajednici u mentalnom zdravlju “Zajedno”. /Ulica Slobodana Kokanovića bb/\nBANJALUKA – U 13.00 časova Odbor za ekonomske nauke Akademije nauka i umjetnosti Republike Srpske organizuje predavanje “Evropska unija i ekonomska kriza”, koje će održati akademik Jože Mencinger. /prosorije Akademije/\nBANJALUKA – U 10.00 časova sjednica Skupštine grada Banjaluka na kojoj će biti razmatran Prijedlog odluke o dopuni Odluke o javnom vodovodu i javnoj kanalizaciji. /prostorije Skupštine grada/\nBIJELJINA – U 10.30 časova Hipo Alpe Adria banka uručiće donaciju Gimnaziji “Filip Višnjić”, u okviru svoje donatorske akcije “Ne zaboravimo pomagati”, a povodom obilježavanja 31. oktobra – Međunarodnog dana štednje. /prostorije Gimnazije/\nSARAJEVO – U 12.30 časova radni ručak članova Predsjedništva BiH sa ambasadorima zemalja članica EU i šefom delegacije EU u BiH Lars-Gunarom Vigemarkom,\n– u 14.00 časova konferencija za novinare na kojoj će se obratiti predsjedavajući Predsjedništva BiH Dragan Čović i Vigemark. /Predsjedništvo BiH/\nSARAJEVO – U 12.30 časova sjednica Savjeta ministara BiH, na kojoj bi trebalo da bude imenovan novi direktor Agencije za istrage i zaštitu BiH. /saopštenje/\nSARAJEVO – U 9.00 časova konferencija “Upravljanje kvalitetom – instrument za bolju javnu upravu” na kojoj je predviđeno obraćanje ministra spoljne trgovine i ekonomskih odnosa BiH Mirka Šarovića i koordinatora za reformu javne uprave Dragana Ćuzulana;\n– u 12.45 časova ceremonija potpisivanja Memoranduma o razumijevanju za uspostavljanje saradnje u oblasti upravljanja kvalitetom. /Hotel “Evropa”/\nSARAJEVO – Misija OEBS-a u BiH, u saradnji sa Koalicijom za borbu protiv mržnje “Zanemari razlike” iz Sarajeva, organizuje godišnju konferenciju o temi “Koja religija propovijeda mržnju prema drugima?”. Izjave za novinare u 15.45 časova. /Međunarodni centar za djecu i omladinu Novo Sarajevo, Kemala Kapetanovića 17/\nSARAJEVO – U 9.00 časova sjednica Ustavnog suda BiH. /saopštenje/\nSARAJEVO – U 10.00 časova početak dvodnevne sjednice Predstavničkog doma Parlamenta Federacije BiH na kojoj će biti po hitnom postupku razmatrani Prijedlog zakona o izmjenama Zakona o pomilovanju FBiH i Prijedlog zakona o državljanstvu FBiH. /Parlament FBiH/\nBEOGRAD – U 12.00 časova izložba Arhiva Republike Srpske “Banjaluka – okupacija i oslobođenje”, povodom 70 godina od oslobođenja grada u Drugom svjetskom ratu. /Arhiv Srbije/\nBEOGRAD – Na 60. Međunarodnom beogradskom sajmu knjiga:\n– u 13.00 časova promocija izdanja Akademije nauka i umjetnosti Republike Srpske;\n– u 17.00 časova promocija antologije “Ćopić, svilen pisac”. /sala “Vasko Popa”, hala 1A/\nMOSKVA – Premijer Srbije Aleksandar Vučić nastavlja posjetu Rusiji.


Volontiranje u Moskvi | Fakulteti\n“Zdravlje na meniju” – onlajn vodič za pametno mršavljenje 02/06\nTakmičenje u idejama studenata – Social Imapct Award 19/03\nProjekat pod nazivom “FLY” ima za cilj da poboljša znanje i veštine mladih u Rusiji koje su vezaneza vođenje ličnih finansija, što može uticati na promenu njihovog životnog stndarda.\nVolonteri u ovom programu imaju zadarak da podučavaju srednjoškolce i studente i pomognu im da saznaju na koji način da uspešno vode svoje finansije i nauče više o finansijama. Pored toga, student-volonter će podučavati mlade i liderskim veštinama, komunikacionim i prezantacionim veštinama.\nOstali zadaci koje će student volonter imati vezani su za organizovanje različitih događaja, kao što su panel diskusije, radionice na temu razvoja regiona, omladinske politike u regionu.\nStudent će imati obavezu i da radi sa grupama na razvoju i dizajnu prospekata o regionu i gradu na različitim jezicima, da pravi promotivne snimke i piše blogove.\nNa kraju ovog projakta, student će sa organizacijom podeliti svoje utiske, slike, snimke i iskostva koja je stekao kao deo projekta “FLY”.\nŠest nedelja, koliko traje program volontiranja, za studente je obezbeđen smeštaj u nekoj ruskoh porodici i studentskom domu, troškovi prevoza će biti pokriveni, a pružena mu je i mogućnost da obiđe grad i odlazi na ekskurzije,\nZa više informacija ili za prijavljivanje za ovaj ili neki drugi projekat u okviru programa Global Citizen, posleti CV mejlom na adresu [email protected].\nProjekat “FLY” namenjen je:\nStudentima (nije bitan fakultet, godina i prosek)\nMladima od 19 do 26 godina\nOnima čije je znanje engleskog jezika na B1 nivou\nMladima koji poseduju iskustvo u oblasti Event Management\nMladima koji poseduju znanja o ekonomskim temama\nUNS napredovao na Lajden listi najboljih univerziteta u svetu\nTAGS: Global CitizenMoskvavolontiranje


PORTAL: VBA: Vojska ne skriva Mladića\nDirektor Vojnobezbednosne agencije (VBA) Svetko Kovač kaže da ta služba nema podatke da vojska skriva haške optuženike.\nArhivska fotografija Ratka Mladića i Radovana Karadžića\n"Proveravali smo sve podatke i indicije i nijedan nismo potvrdili", rekao je Kovač u intervjuu za najnoviji broj vojnog magazina "Odbrana". On je istakao da VBA, "kada je reč o pogibiji dvojice vojnika u Topčideru, nije bila nadležna da postupa u pretkrivičnom postupku, jer to istražni organi nisu okarakterisali kao akt terorizma".\n"Proveravali smo i nismo došli ni do jedne indicije da se bilo ko od Haških optuženika skrivao u tom objektu", rekao je direktor VBA ističući "da je veliki interes Vojske da se ovaj slučaj do kraja razjasni i da se utvrde sve okolnosti oko njihove pogibije".\n"Posebno želim da naglasim da dosadašnjim proveravanjima nismo došli do podataka da Haški optuženici ili njihovo obezbeđenje imaju veze sa pogibijom dvojice gardista", rekao je Kovač.\nOn je istakao da "Zakon o saradnji sa Haškim tribunalom iz aprila 2002. i centralna poternica koja je raspisana na osnovu naredbe Okružnog suda u Beogradu krajem maja 2002. obavezuju sve državne organe da se u okviru svojih nadležnosti angažuju na pronalaženju lica koja traži Haški tribunal".\n"Akcioni tim koji je formirala Vlada Srbije koordiniše sve aktivnosti. VBA ima jasne obaveze u vezi sa tim i vrlo ih odgovorno izvršava", istakao je direktor VBA.\nOn je ukazao i da "saradnja sa Haškim tribunalom nije obaveza samo službi bezbednosti" naglašavajući da je "u vojsci svaki starešina u lancu rukovođenja i komandovanja odgovoran za eventualno skrivanje optuženih lica u objektima koji su u njihovoj nadležnosti".\nNa pitanje da "deo javnosti veruje, ranije više nego sada, da je Vojska skrivala Haške optuženike", Kovač je odgovorio: " Verovatno je to rezultat činjenice da su neka lica koja su optužena pred Haškim tribunalom, do donošenja Zakona o saradnji sa Haškim tribunalom, boravila u vojnim objektima".\n"U vezi sa lociranjem i okolnostima hapšenja Radovana Karadžića dostavili smo izveštaj Odboru za odbranu i bezbednost Skupštine Republike Srbije, gde su navedena angažovanja službi, i potpuno je jasno kakva je bila njihova uloga u hapšenju Karadžića, ali nemam ovlašćenja da komentarišem taj izveštaj", rekao je on.\n"Mislim da je Akcioni tim već saopštio da strane obaveštajne službe nisu učestvovale u lociranju i hapšenju Radovana Karadžića. Međutim, moram da kažem da sa većinom obaveštajno-bezbednosnih službi stranih zemalja imamo dobru saradnju", rekao je Kovač.\nDirektor VBA je istakao da se "ona odvija u skladu sa smernicama Saveta za nacionalnu bezbednost i nacionalnim interesima".


Privođenje demonstranata koji su tri nedelje svojim vozilima blokirali centar glavnog grada Kanade\nKanadska policija saopštila je da se život u Otavi polako vraća u normalu, nakon što su uhapšeni lideri višenedeljne protestne blokade kamiondžija.\nUklanjanje vozila iz centra grada, koji je više od tri nedelje bio blokiran, počelo je u petak. Kamiondžije su blokirale Otavu i pojedine granične prelaze sa SAD u znak protesta protiv pandemijskih restrikcija i obavezne vakcinacije, koja je uslov za ulazak u Kanadu. Protest je prerastao u šire demonstracije protiv vlade Džastina Trudoa.\nČetvoro glavnih organizatora protesta je do sada uhapšeno, a više od stotinu je privedeno. Protestovale su različite grupe ljudi, uglavnom konzervativci, veterani, protivnici vakcinacije, a podršku su dobijali i iz SAD.\nU petak je bilo napeto kada je policija izvlačila demonstrante, koji su se opirali hapšenju, iz njihovih vozila. Jedna osoba bacila je bicikl na policijskog konja i uhapšena je zbog napada na životinju.\nPred hapšenje demonstranata i uklanjanje kamiona, Trudo je prolasio vanredno stanje kako bi se protesti zaustavlili. Prema tom zakonu, vlasti su mogle da proglase blokade ilegalnim, šlepuju kamione, uhapse vozače, suspenduju im dozvole i zamrznu bankovne račune.\nPolicija je prethodnih nedelja pokušavala da sabotira proteste tako što je blokirala prilaz centru Otave, kako se demonstrantima ne bi mogli dostavljati hrana i gorivo.\nMnogi od njih su sjedili u kamionima na temperaturi u velikom minusu, a sa nekima su bila i djeca.\nKanadske vlasti su nedeljama oklijevale da razbiju proteste zbog straha od izbijanja nereda.


Stiže ruski kredit od 70 miliona eura za RS - Akta.ba\nStiže ruski kredit od 70 miliona eura za RS\n01.04.2014. 14:38 / Izvor: SRNA\nPredsjednik Republike Srpske Milorad Dodik rekao je da su razgovori u vezi sa ruskim kreditom za Republiku Srpsku završeni i da vrlo brzo stiže prva tranša novca u iznosu od 70 miliona eura.\nPredsjednik Srpske je naglasio da su uslovi tog kredita dobri i da će dodatni novac od 200 miliona evra biti obezbjeđivan u kontinuitetu, u toku ove godine.\n"Obezbjeđujemo našu likvidnost na način koji podrazumijeva i mogućnost da se od različitih finansijskih institucija nađu određena sredstva. Mišljenja smo da je MMF bio potpuno nekorektan ili tendenciozan kada je prije pet godina insistirao na plasmanu svojih sredstava u BiH, a vraćanje kredita locirao na pet godina u gotovo nemogućim uslovima", rekao je Dodik na konferenciji za novinare u Banjaluci.\nOn je istakao da ruski kredit nije novo povećanje zaduživanja, već je riječ o nekoj vrsti restrukturiranja postojećeg duga.\nPojašanjavajući zbog čega Republika Srpska uzima kredit od ruske komercijalne banke, predsjednik Dodik je naglasio da je ključna politika za naredni period da se Srpska "riješi" MMF-a, jer on nije samo finansijska nego i politička organizacija.\n"U ovoj godini dospijeva oko 500 miliona KM raznih obaveza, te je u tom pogledu ovo najteža godina, ali već iduće godine naše obaveze padaju na 300 miliona. To govori da MMF nijednog trenutka nije htio da razgovara da se olakša situacija, nego je samo još više usložnjavao", rekao je Dodik.\n#ruski kredit za rs\n#ruski kredit za republiku srpsku


Republika / TREĆI SUDAR vlasti i opozicije: Razgovaraće se o kontroli medija!\npetak, 16. 8. 2019.| 17:08\nTreća runda razgovora vlasti i opozicije biće održana u ponedeljak, 19. avgusta, na FPN-u, a tema trećeg okruglog stola je "pristup medijima i njihova kontrola".\nKako se navodi u pozivu organizatora, Fondacije za otvoreno društvo i FPN, razgovor će početi u 10 sati, uvodom otvorenim za medije u kome će nalaze i preporuke predstavljati organizacije koje prate izbore, kao i medijska udruženja, a nastaviće se po "Chatham House" pravilu, bez prisustva medija.\nRazgovor će biti posvećen pristupu medijima i njihovoj kontroli, koji su, kako kažu, od ključnog značaja za obezbeđivanje fer i slobodnih izbora.\nOkrugli sto će biti posvećen problemima u toj oblasti za koje je moguće naći zadovoljavajuća trajna ili prelazna rešenja u periodu do održavanja narednih parlamentarnih i lokalnih izbora.\nPrema agendi skupa, nakon uvodnih reči organizatora, predstavnici CRTA, CeSID, Transparentnosti Srbija, Asocijacije medija i Lokal presa će predstaviti analize stanja u pristupu medijima i njihovoj kontroli u kontekstu izborne kampanje, kao i probleme koje je moguće rešiti do izbora.\nUvodni panel će biti sniman i emitovan preko ekrana u sobi za novinare\nOrganizatori navode da su na učešće u dijalogu pozvani predstavnici relevantnih političkih stranaka i saveza, medijskih udruženja i organizacija građanskog društva koji se bave izborima i stručnjaci s fakulteta i instituta koji proučavaju temu izbora.\nFPN i Fondacija započeli su organizovanje serije okruglih stolova povodom parlamentarnih i lokalnih izbora koji bi trebalo da se održe najkasnije na proleće 2020. godine, a kako navode, pored dva održana, kao i dijaloga o medijima u ponedeljak, planirana su još dva i to sa temama biračkih spiskova i izborne administracije i biračkim pravima građana.\nURNEBESNI ZAHTEVI SA SASTANKA NA FPN: Opozicija hoće da smeni pola Srbije\nOrganizatori podsećaju da će Srbija naredne godine obeležiti tridesetogodišnjicu od prvih izbora održanih nakon obnove višepartizma.\n- Uvažavajući princip da se izborni sistem ne menja u izbornoj godini, smatramo da je važno pokrenuti dijalog o izborima radi unapređenja pojedinih segmenata izbornog procesa i uslova, čak i u kratkom roku, pre održavanja narednih parlamentarnih i lokalnih izbora. Na duži rok, dijalog bi mogao da doprinese otklanjanju problema u izbornom sistemu kroz sveobuhvatnu reformu i uspostavljanju njegovog integriteta - smatraju organizatori.\n(VIDEO) Đukanović nakon sastanka s opozicijom: Uslovi za učešće na izborima nezakoniti, a prete građanskim sukobima!\nDanas druga runda dijaloga vlasti i opozicije\nSrbija Beograd FPN Fakultet političkih nauka Vlast Opozicija Sastanak Mediji\nStršljen16. avgust 2019. u 18:58\nSamo još jedna najobičnija sprdačina.\nOrganizatori ublažili: Žustar, ali konstruktivan sastanak, razgovori se nastavljaju\nZatvoreni sastanak vlasti i opozicije


Marka: Barsa u gubitku 100 miliona, Real stabilan - Sportklub\nMarka: Barsa u gubitku 100 miliona, Real stabilan\nPrimera Autor:Vladimir Vesić30. mar. 202020:44 > 21:00\nMožda će Barselona, usled pandemije koronavirusa, kratkoročno profitirati pošto je trenutno prva na tabeli španske lige i lako bi mogla da bude proglašena šampionom ako se liga ne nastavi. Ali dugoročno očekuje je veoma težak period, znatno teži nego najvećeg rivala Real Madrid.\nReal je sa četiri, od mogućih šest bodova iz dva El Klasika, najavio da bi mogao da preuzme tron od Barselone. Ipak, kiksevi na drugim stranama koštali su ga prvog mesta, koje je izguibio u poslednjem kolu pre suspenzije šampionata zbog pandemije koronavirusa. Ukoliko se šampionat ne nastavi, postoje samo dve mogućnosti, a ni u jednoj Real nije pobednik. Jer ili bi se sadašnje stanje na tabeli uzelo kao konaćno i Barseloni dodelila titula, ili bi se šampionat jednostavno poništio.\nAli daleko od toga da ijednom klubu, posebno onima u rangu velikih i bogatih, kakvi jesu Barselona i Real, može da koristi ovakva situacija. Jer neigranjem utakmica stvaraju se enormni gubici. „Marka“ je izračunala da se lider i aktuelni šampion suočava sa gubitkom od bar 100 miliona evra, jer će u slučaju da se ne nastavi liga i Liga šampiona, ostati bez planiranih prihoda oko TV prava, kao i potencijalne zarade u samim takmičenjima. To je sudbina svih velikih klubova, ali „Marka“ podvlači bitnu razliku između Reala i Barse u ovom trenutku.\nBarselona na plate igrača troši enromnih 80% budžeta, zbog čega su i morali da se odluče na nepopularnu meru smanjenja plata igračima. Sa druge strane, Real na lične dohotke igrača troši malo više od polovine i upravo ta činjenica Realu obezbeđuje ekonomsku stabilnost, koja će neminovno doći do izražaja u prelaznom roku.\nTradicionalno oba kluba imaju velike ambicije u prelaznom roku, ali sada se čini da će Real imati značajnu prednost. Barselona će biti prinuđena da proda dosta igrača sa velikim primanjima, a to im nije lako polazilo za rukom u prethodnom periodu.\ncoronavirusFC BarcelonaReal Madrid CF


Dragojević: Odlučno za Crnu Goru jedini garant stabilnog i građanskog društva\nNapisano 26 avgust 2020 . Objavljeno u IZBORI 2020\nCrna Gora krupnim koracima ide ka Evropi. Puno je prepreka na tom putu, ali mi Crnogorci, građani Crne Gore, ne smijemo i ne možemo odustati. Pozivam sve liberale da 30. avgusta izađu na glasanje i podrže listu "Odlučno za Crnu Gor ". Zaokružimo broj 8, to je broj puta koji sigurno vodi ka Evropi i koji garantuje stabilnost građanskog društva. Sve drugo je neizvjesnost i tumaranje u mraku, nešto što ne treba ni državi ni društvu u vremenima koja su pred nama i koja zahtijevaju saglasnost oko ključnih pravaca razvoja.\nKotorom se neće vladati, već časno upravljati u interesu građana\nNapisano 24 avgust 2020 . Objavljeno u IZBORI 2020\nLista LP “Za liberalni Kotor- Andrija Pura Popović” predstavila je danas na završnom presu programske ciljeve koje će LP zastupatio kao dio nove vlasti u Kotoru.\nGoran Ćupić, član Predsjedništva LP i kandidat za odbornika predstavio je rezultate inicijative za izgradnju spomenika Knjazu Danilu I Petroviću, prvom svjetovnom vladaru Crne Gore koji je ubijen u Kotoru prije 160 godina. Potpis podrške dale su mnoge ugledne ličnosti, veliki broj građana, a zanimljivo je da su inicijativu potpisali sadašnji i bivši gradonačelnik Kotora. To znači da su prepoznali značaj ove inicijative, kazao je Ćupić.\nLiberalna Internacionala podržala liberale na izborima u Crnoj Gori (video)\nNapisano 23 avgust 2020 . Objavljeno u IZBORI 2020\nVIDEO: Hakima el Haite, predsjednica Liberalne Internacionale\nPredsjednica Liberalne Internacionale Hakima El Haite podržala je Liberalnu partiju na predstojećim izborima u Kotoru ali i Crnoj Gori. Ova moćna svjetska asocijacija okuplja preko 100 liberalnih partija sa svih kontinenata, a čiji je LPCG punopravni član dok je predsjednik LP Andrija Popović ujedno i potpredsjednik Liberalne Internacionale.\nBečić odbio, Jokić podržao inicijativu liberala u Kotoru (VIDEO)\nNapisano 22 avgust 2020 . Objavljeno u IZBORI 2020\nLiberalna partija u Kotoru pokrenula je inicijativu za podizanje spomenika knjazu Danilu I Petroviću Njegošu povodom 160 godina od njegovog ubistva u ovom gradu. Sjajan odziv građana Kotora pokazao je da je ovakva inicijativa nadmašila očekivanja i da je ovo mnogo više od partijske inicijative liberala, već je dobilo status pitanja od opšteg interesa i želje građana. Da je to tako, pokazuje i veliki broj potpisa podrške ali i javnih ličnosti i uglednih ljudi Kotora koji su otvoreno podržali inicijativu.\nLP Kotor: Nosioca liste liberala predložićemo za gradonačelnika, rezultati će nas preporučiti\nLP Kotor: Velika podrška peticiji za podizanje spomenika knjazu Danilu


Potpisan ugovor o saradnji sa SalusBank Srbija - Biznis i Finansije\nHome\tVestiBiznis & Finansije\tPotpisan ugovor o saradnji sa SalusBank Srbija\nby bifadmin 28. februara 2011.\nKompanija Dunav osiguranje je na 33. Međunarodnom sajmu turizma u Beogradu, koji se održava od 24. do 27. februara, predstavila jedinstven i inovativan projekt u oblasti osiguranja na našem tržištu, koji će realizovati u saradnji sa SalusBank Srbija – online bankom zdravstvenih podataka. Ugovor o saradnji na štandu Kompanije potpisali su generalna direktorka Kompanije Dunav osiguranje mr Milenka Mila Jezdimirović i predsednik SalusBank dr Ivano Labruna. Potpisivanju su prisustvovali Aleksandar Saša Đorđević, direktor SalusBank Srbija, Claudio Honegger, marketing menadžer SalusBank Italia, brojni predstavnici medija i javnog života u Srbiji.\nDunav osiguranje je potpisivanjem ugovora o saradnji sa SalusBank Srbija i uvođenjem novog, jedinstvenog benefit a u oblast osiguranja na srpskom tržištu, još jednom pomerila granice i proširila asortiman svojih usluga. Sve to činimo s željom da ispunimo očekivanja i pružimo kvalitetnu i maksimalnu podršku našim klijentima u svim segmentima života i rada. To je i još jedna potvrda da postižemo najbolje rezultate ne samo u našoj primarnoj delatnosti, već da intenzivno radimo i na modernizaciji svoga rada, proširujemo i stalno inoviramo asortiman proizvoda i poslovanje. To je još jedan korak u susret potrebama građana Srbije, istakla je u svom obraćanju mr Milenka Mila Jezdimirović, generala direkrtorka Kompanije Dunav osiguranje.\nSalus Bank je prva banka zdravstvenih podataka u kojoj se arhiviraju lični zdravstveni podaci svakog korisnika. Vlasnik kartice “Dunav osiguranje – SalusBank”, u slučaju neophodne hitne medicinske pomoći, posedovanjem ove kartice svoje zdravstvene podatke koji su sistematizovani u bazi podataka čini dostupnim medicinskom osoblju u celom svetu.\nUsluga SalusBank je bezbedna i sigurna – bazira na sertifikatu bankarskog švajcarskog sistema. Zahvaljujući ovom sistemu svaki korisnik ima virtuelni zdravstveni karton koji može redovno da ažurira gde god da se nalazi.\nSpecijalna sajamska ponuda za putničko zdravstveno osiguranje\nKompanija Dunav osiguranje je povodom Sajma turizma kreirala specijalnu sajamsku ponudu putničkog zdravstvenog osiguranja. U saradnji sa međunarodnom asistentskom kućom CORIS assistance, Dunav osiguranje pruža svojim osiguranicima usluge medicinske asistencije i pokriće neophodnih medicinskih troškova u celom svetu, 24 sata dnevno. S polisom putničkog zdravstvenog osiguranja, u slučaju iznenadne bolesti ili povrede, osiguranicima garantujemo pokriće troškova : ambulantnog lečenja, nabavke neophodnih lekova i medicinskog materijala, prevoza do najbliže zdravstvene ustanove, bolničkog lečenja, prevoza u zemlju, stomatološke intervencije i druge troškove koji se odnose na iznenadnu bolest ili povredu. Osiguranje se može zaključiti kao individualno, grupno (preko 10 lica) i porodično (roditelji i deca do 18 godina).\nSajamska ponuda predstavlja nekoliko pogodnosti:\npopust od 20% na premiju putničkog zdravstvenog osiguranja – individualno ili porodično, za jedno poslovno ili turisitičko putovanje u inostranstvo koje u kontinuitetu traje do 30 dana.\npo ceni od samo 75 eura obezbeđujemo pokriće sumom osiguranja od 35.000 evra za godinu dana, za pojedinačna turistička i poslovna putovanja, koja u kontinuitetu ne traju duže od 90 dana, za teritoriju cele Evrope, Turske i Rusije.\nIstraživanje o građanskom društvu i inicijativama građana\nHiljadu preduzeća čeka privatizaciju


Saopćenje, 26. 9. 2019.\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda otvorio je danas dvodnevnu Konferenciju Udruženja društava za osiguranje u Federaciji BiH, „Dani osiguranja u Bosni i Hercegovini“ ističući na taj način značaj sektora osiguranja u ukupnom finansijskom poslovanju jedne zemlje.\n„Uspješno funkcionisanje moderne privrede u cjelini ne može se zamisliti bez stabilnog i funkcionalnog tržišta osiguranja“, naglasio je ministar Bevanda u u pozdravnom govoru nakon obraćanja predsjednika Upravnog odbora Udruženja društava za osiguranje u FBiH Damira Hadžića.\nMinistar Bevanda konstatovao je da tržište osiguranja u Bosni i Hercegovini nastavlja pozitivan trend rasta uprkos općoj ekonomskoj situaciji, visokoj stopi nezaposlenosti, nedostatku investicija i političkoj nestabilnosti.\n„Trendovi u Bosni i Hercegovini pokazuju da su građani počeli prepoznavati važnost svih vrsta osiguranja te da koriste i proizvode koji ne pripadaju obaveznom osiguranju. Da bi se ovakav trend nastavio potrebno je raditi na podizanju svijesti o potrebi za osiguranjem kako kod privatnih lica tako i privrednih subjekata“, istakao je ministar Bevanda.\nDodao je da je neophodno uvoditi nove tehnologije te kreirati nove proizvode i usluge prema potrebama klijenata čime se, na kraju, utiče na troškove poslovanja, podsticanje investicija te rast profitabilnosti sektora osiguranja u BiH.\nMinistar Bevanda poželio je uspješan rad učesnicima dvodnevne konferencije „Dani osiguranja u BiH“ te naglasio da je pozitivna vijest sve bolja saradnja regionalnih osiguravajući društava čemu doprinose i ovakvi skupovi.\nNedjelja, 7 Mart 2021\nOve sedmice 18122\nOvog mjeseca 18122


Grahovac se vratio u srbačku "Slogu" u stilu Čilaverta\n23. feb 2019 420\nNakon pune dvije decenije golman Branko Grahovac vratio se u srbačku Slogu, gdje je napravio prve fudbalske korake, a u finalu Kupa Opštinskog fudbalskog saveza Srbac podsjetio je na slavnog paragvajskog golmana Hozea Luisa Čilaverta.\nNaime, u pobjedi svog tima nad braniocem trofeja Mladosti iz Bajinaca, Grahovac je fantastičnim pogotkom iz slobodnog udarca izjednačio na 3:3, a Sloga je na kraju slavila sa 4:3. Ovim pogotkom je vratio sjećanja na utakmicu Superlige Srbije iz 2008. godine kada je u dresu Borca iz Čačka topovskim udarcem donio bod svojoj ekipi protiv OFK Beograda. Grahovac se vratio iz fudbalske penzije kako bi pomogao Slogi da izbori opstanak na drugoligaškom zapadu, a ovo mu je bila četvrta utakmica u dresu matičnog kluba nakon povratka. Prošli meč bio je prvi koji je odigrao pred domaćim navijačima.\n- Ono što sam osjećao kada sam istrčao na teren ne može se opisati riječima, jer su na tribinama bili moja porodica i prijatelji. Ponikao sam u ovom klubu, koji je moja druga kuća i zbog toga sam prihvatio ponudu da preuzmem funkciju sportskog direktora, a kada je zagustilo u borbi za opstanak, riješio sam da se vratim iz penzije i pomognem drugovima da osiguraju mjesto na drugoligaškom zapadu i naredne sezone - rekao je Grahovac.\nPored funkcije sportskog direktora, Grahovac je preuzeo brigu i o Sloginoj školi fudbala zajedno sa nekadašnjim golmanom Slavkom Vujićem, koji je svojevremeno branio za Rad. Sa podmlatkom Sloge rade već tri mjeseca, a stigli su i prvi rezultati, jer su se tri polaznika škole fudbala našla na širem spisku kandidata za reprezentaciju RS u uzrastu od 12 do 14 godina.\n- Probnu utakmicu odigrali su u Brodu zajedno sa drugim talentovanim dječacima iz cijele Srpske. Veoma sam zadovoljan njihovim zalaganjem, a prije svega kvalitetom koji su pokazali. Naš mladi golman Lazar Šarić proglašen je igračem utakmice, što meni kao golmanu posebno imponuje - rekao je Grahovac.\nIstakao je da je Sloga obezbijedila besplatan prevoz tri puta sedmično na treninge za svu djecu koja dolaze iz seoskih sredina, što je novina u radu ove škole fudbala.\n- Želimo na ovaj način da pružimo šansu djeci iz cijele opštine, a ne samo iz užeg dijela grada, i da omogućimo dolazak na treninge i onima koji možda to nisu finansijski u mogućnosti. Na ovaj način stvaramo kvalitetnu bazu fudbalera koja će u budućnosti biti nosilac tima - istakao je Grahovac.\nTokom karijere Grahovac je branio boje Zete iz Golubovaca, sarajevskog Željezničara i Borca iz Čačka, sa kojim je igrao Kup UEFA. Najveći trag ostavio je u Rumuniji, gdje je osvojio prvu titulu sa Ocelulom u 50 godina dugoj istoriji kluba i branio u Ligi šampiona protiv Mančester junajteda, Benfike i Bazela. Prije odlaska u penziju nekoliko godina je nastupao za Jaši, sa kojim je igrao u Ligi Evrope.\nTagovi: sloga srbac branko grahovac povratak


Stefanović: Strane službe su pojačale aktivnosti u Srbiji | SC Radar\nSun, 19 Nov 2017 21:33:25 +0000\nStefanović: Strane službe su pojačale aktivnosti u Srbiji\nStrane službe pojačale su delovanja usmerena ka Srbiji i imamo informacije da će te aktivnosti biti još intenzivnije, kaže ministar unutrašnjih poslova Nebojša Stefanović, navodeći da je na delu pokušaj da se utiče na interese Srbije i smanji njen uticaj, posebno u zemljama u regionu gde žive Srbi.\nOn je to rekao u intervjuu za “Novosti” na osnovu najnovijih bezbednosnih informacija, a posle prve sednice Biro za koordinaciju službi bezbednosti koju je vodio kao sekretar Saveta za nacionalnu bezbednost.\nOn kaže da predsednik Vučić i vlada vode politiku samostalne i nezavisne Srbije, a kada je tako – onda kao država smetate mnogima.\n– Nijedna velika sila ne želi da budete mimo njihovog uticaja, čak i zemlje u okruženju žele da imaju uticaj na procese u Srbiji, na našu ekonomiju, bezbednost. To je njihova legitimna želja. Naše je sa druge strane da ih u tome sprečimo i to i činimo – rekao je Stefanović.\nNa pitanje da li Vučić i vlasti u Srbiji rizikuju revoluciju ukoliko ne sprovedu zahtev američke administracije da prekinu bliske odnose sa Rusijom, Stefanović kaže da bezbednosne strukture Srbije vode računa o tome da li će neko nezadovoljan time što Srbija hoće da bude nezavisna, pokušati da uruši “naš ustavni poredak”, da organizuje nezakonite prevrate, nasilje na ulicama ili scenario poput makedonskog.\n– U ovom trenutku nema takvih pokušaja, ali pomno pratimo razvoj događaja – rekao je on.\nPovodom izjave šefa ruske diplomatije da SAD žele novi “Majdan” u Srbiji, ministar kaže:\n“Naš posao je da pratimo šta kažu konkretni podaci s terena i da budemo veoma oprezni i da ne dozvolimo da ti strani uticaji predju nivo koji ugrožava nezavisnost i slobodu naše zemlje.”\nNa pitanje za šta će se on založiti kada u subotu SNS bude odlučivao o eventualnom raspisivanju parlamentarnih izbora istovremeno sa beogradskim, Stefanović kaže da će izneti i argumente “za” i “protiv”.\n– Treba uzeti u obzir mnogo faktora, stabilnost Srbije, dešavanja u regionu, sve ono što je u najboljem interesu građana. Nikad nisam voleo bežanje od izbora. kada se plašite lošeg rezultata ili suda naroda, kao sada opozicija, onda gurate priču kako su izbori skupi, kako nisu potrebni na svake dve-tri godine – kaže on.\n– Videćemo ko će formalno prvi na listi, ali imamo dovoljno vremena da se o tome izjasnimo.. Sa rezultatima i jasnom vizijom i konkretnim rokovima razvoja Beograda ćemo izaći pred građane – dodao je on.\nNa pitanje šta ako barjak opozicije preuzme Dragan Đilas, Stefanović je uveren da građani “ne boluju od kolektivne amnezije” i da se vrlo dobro sećaju Đilasove vladavine.\n– U Beogradu nemamo nesuglasica, sa SPS dobro sarađujemo – dodao je ministar.


SAD, Kina i ljudska prava\nAmerička državna sekretarka Hilari Klinton na otvaranju američko-kineskog strateškog i ekonomskog dijaloga u Pekingu, 3. maja 2012.\nAmerička državna sekretarka Hilari Klinton nalazi se u Pekingu povodom razgovora čije bi centralne teme trebalo da budu Sirija, Sudan, Severna Koreja i Iran. Međutim, redovni godišnji ekonomsko-politički dijalog dve zemlje protiče u senci pitanja ljudskih prava i slučaja slepog disidenta Čena Guančena.\nNa otvaranju razgovora ni Klinton, niti kineski predsednik Hu Đintao nisu specifično pomenuli Čena Guančena, slepog aktivistu za ljudska prava, koji je pobegao iz kućnog pritvora i šest dana bio pod zaštitom američke ambasade u Pekingu.\n"Sada naravno, u sklopu našeg dijaloga, Sjedinjene Države ističu važnost ljudskih prava i fundamentalnih sloboda, zato što verujemo da sve vlade moraju da odgovaraju aspiracijama svojih građana koje se tiču dostojanstva i vladavine prava, i da nijedna nacija ne bi smela da onemogući ta prava", navela je Hilari Klinton.\nOdgovarajući na komentar sekretarke Klinton, kineski državni sekretar Dai Bing-guo rekao je da je najvažniji aspekt bilateralnih odnosa – međusobno poštovanje suvereniteta.\n"Milijardu i 300 miliona ljudi u Kini ima pravo da izabere stazu koja je drugačija od zapadnog, američkog modela i da se prikloni našim nacionalnim karakteristikama, što donosi dobrobit narodu Kine i korist ljudima širom sveta. Kineski narod ima sredstva da izabere svoj lični put razvoja i niko ne bi trebalo da očekuje da Kineski narod skrene s tog puta".\nKineski predsednik Hu Đintao nenajavljeno se pojavio na bilateralnoj konferenciji i naglasio da dve zemlje moraju da povećaju stepen međusobnog poverenja.\n"Obe strane moraju da nauče da poštuju jedna drugu, shvate šta im je zajedničko i taj kolač zajedničkog interesa učine većim, a međusobne razlike rešavaju na odgovarajući način, uz poštovanje i brigu za probleme onog drugog. Postojeća neslaganja treba rešavati dijalogom i komunikacijiom i jačati međusobno razumevanje kako bi se izbegao negativan uticaj na ukupne kinesko-američke odnose".\nProfesor Ši Jinhong sa pekinškog Univerziteta Renmin kaže da obe zemlje imaju veće probleme od ljudskih prava.\n"SAD se u stvari nadaju da Kina može da sarađuje u vezi sa pitanjima kao što su Iran, Sirija i Severna Koreja, i nadaju se da će dobiti dodatne ekonomske ustupke. To je sve korisno za predsedničku izbornu kampanju u Americi ".\nSAD oduvek teže postizanju balansa između zabrinutosti u vezi sa ljudskim pravima u Kini i potrebe za saradnjom kada je reč o širim ekonomskim i političkim pitanjima. Viši saradnik vašingtonskog Instituta Kejto Dag Bendau kaže:\n"Ukoliko ljudska prava stavite u centar vaših neslaganja, onda ništa dugo nećete moći da završite. Zato mislim da očajnički treba pokušati reći: 'Hajde da razgovaramo o ovim stvarima, ali i da budemo spremni da ih ostavimo po strani kada budemo morali da pričamo o Sudanu, Severnoj Koreji, Iranu, ekonomskim pitanjima'".\nDirektorka ogranka za Kinu u organizaciji „Hjuman Rajts Voč“ Sofi Ričardson kaže da predsednik Obama nije bio uvek bio uspešan u postizanju tog balansa.\n"Ne mislim da je ova administracija obavila previše dobar posao kada je reč o koorodinaciji širine i dubine odnosa sa Kinom u službi bolje zaštite ljudskih prava".\nOna kaže da će pritisak za sistematsku promenu u Kini samo rasti.\n"Mislim da smo istorijski u trenutku kada bi vlade poput SAD morale da počnu da razmišljaju o širem odnosu sa kineskim narodom, a ne samo vladom za koju znamo da ne mora da predstavlja ono što građani osećaju", zaključuje Sofi Ričardson.


Četvrti poraz u nizu naših odbojkaša u Svetskoj ligi, Rusi opet bolji od "orlova"\nPosle četiri pobede na startu Svetske lige, naša odbojkaška reprezentacija doživela je i četvrti uzastopni poraz - iznova je izgubila u Rusiji od tamošnje selekcije, i to ponovo sa 3:0, po setovima 25:19, 27:25, 25:20.\nPosle utakmice u kojoj je domaća ekipa bila bolja u asovima (6:2), blokovima (11:5), a pritom i manje grešila (18:28), naša reprezentacija je pala na treće mesto svoje grupe: Amerikanci su, uz meč manje sa Bugarima, stigli do 18 bodova, Rusi sada imaju 14, a Srbija 11 bodova.\nRusiju, aktuelnog olimpijskog prvaka, su do druge pobede nad našima u dva dana predvodili Muserskij sa 14 poena, od toga pet blokovima, te Pavlov sa 13, a Aleksandar Atanasijević je sa 24 bio najefikasniji naš igrač, ujedno i jedini sa dvocifrenim brojem poena.\nODBOJKAŠI Zvezda i Novi Pazar u polufinalu, majstorica u Subotici\nOdbojkaši Crvene zvezde i Novog Pazara pridružili su se Vojvodini u polufinalu plej-ofa prvenstva Srbije, dok će poslednji učesnik biti poznat posle majstorice u kojoj će se sastati subotički Spartak i Jedinstvo.\nLUDILO Pogledajte odbojkaški poen koji se odigrao kao da je na život i smrt /VIDEO/\nU odbojci su poeni kratki, a u najvećoj drami je to po tri napada sa obe strane, ali devojke iz Azije su pokazale kako se bori, kao i da jedna razmena može da traje skoro dva minuta!\nJuniorke poražene od Brazilki na prvenstvu sveta u odbojci, meč sa SAD odlučuje o četvrtfinalu\nŽenska juniorska odbojkaška reprezentacija Srbije poražena je u 2. kolu C grupe na 19. U20 prvenstvu sveta koje se održava u Meksiku. Brazil je u Boki del Rio pobedio Srbiju sa 3:1, po setovima 25:13, 25:21, 23:25 i 25:22, posle 111 minuta igre.\nPLEJ-OF ZA ODBOJKAŠE Vojvodina ubedljiva protiv Zvezde na startu polufinala\nOdbojkaši Vojvodine savladali su Crvenu zvezdu u prvoj utakmici polufinalne serije prvenstva Srbije.


Žan Mišel Žar: Umetnost i kultura mogle bi da predvode oporavak sveta od krize\nPredsednik Međunarodne konfederacije društava autora i kompozitora Žan Mišel Žar pozvao je u utorak vlade i kreativce na zajedničko promišljanje suočavanja s posledicama krize izazvane koronavirusom, ocenivši kako umetnost i kultura mogu biti poluge uspešnog oporavka.\nŽan Mišel Žar, predsednik Međunarodne konfederacije društava autora i kompozitora (CISAC) i UNESCO ambasador dobre volje, predvodi novu globalnu raspravu o uticaju Kovida-19 na kulturni i kreativni sektor, kao i akcijama potrebnim za delotvorno suočavanje s njegovim posledicama.\nUoči virtualne debate "ResiliArt", koja u suorganizaciji UNESCO i CISAC kreće na društvenim mrežama 15. aprila, Žar je u utorak pozvao globalnu kreativnu zajednicu i vlade da se priključe raspravi i zajedničkom promišljanju rešenja.\n"Fokus ove krize prvenstveno je usmeren na zdravlje i preživljavanje. No, Kovid-19 ima katastrofalan uticaj i na kulturu, ali i preti dugoročnim gubitkom prihoda kreativnim stvarateljima, štetom privredama i radnim mestima, kao i uništenjem zajednica sagrađenih na kulturi i umetnosti", upozorio je on.\nŽan Mišel ŽArkompozitorCISACMešunarodna konfederacija društava autora i kompozitoraUNESCO ambasador


HRPRO :: Novosti :: U međuvremenu :: Kako povećati zadovoljstvo zaposlenih\nponedeljak, 18 maj 2015 10:52\nSvi smo svesni važnosti zadovoljstva zaposlenih - zadovoljan zaposleni je posvećen poslu, veran, odgovoran, produktivan. Osećajući se kao vredan član tima daje veliki doprinos uspešnom poslovanju celog preduzeća. Prvo velikoistraživanje zadovoljstva zaposlenih u Srbiji, u kojem je učestvovalo preko 6.000 zaposlenih, i dodela nagrade za Najboljeg poslodavca, koje je Infostudov sajtposlovi.infostud.com sproveo u saradnji sa Ekonomist Media Grupom, iskristalisalo je faktore na kojima preduzeća u Srbiji treba dodatno da rade kako bi stvorila timove sa kojima će lakše zajedno dolaziti do poslovnih uspeha. Pri tome, s obzirom da su se kompanije same prijavljivale za učešće u ovom istraživanju, radi se o kompanijama u kojima je odnos na relaciji poslodavac - zaposleni dobar, pa su i dobijeni rezultati o zadovoljstvu zaposlenih prilično visoki, ali evo ipak mogućih tačaka poboljšanja:\nJedan od najviše isticanih uzroka nezadovoljstva zaposlenih u Srbiji jeste način na koji se vodi komunikacija u preduzeću. Poslujemo u doba kada je vreme resurs koji najčešće nedostaje, a kada vremena nema prvo što trpi je briga o onim sitnim, naizgled usputnim stvarima, koje u stvari mnogo znače i određuju stav zaposlenih prema svom poslu i prema celojm preduzeću. Povećajte stepen transparentnosti i utičite pozitivno naorganizacionu kulturu:\nOd nivoa lične organizovanosti u velikoj meri zavisi i nivo stresapod kojim ćemo biti. Slično, kvalitet radnog mesta u velikoj meri zavisi od nivoa organizacije koja postoji u preduzeću. U velikim sistemima postoji jasnija organizacija posla, ali to ne znači da sistem ne treba stvoriti i u manjim firmama.\nSigurnost radnog mesta je nešto što se nikada do kraja ne može zagarantovati, ali je izuzetno važno da, ukoliko je kompanija u mogućnosti to da obezbedi svojim zaposlenima, da se postara da oni to i osete. A kada i dođe do potrebe za promenom broja zaposlenih, da kompanija upravlja tim promenamana način da se obazire na dobrobit zaposlenih i što većem broju zaposlenih obezbedi koliko-toliko sigurnu budućnost.


WBF pokrenuo proces prijavljivanja projekata iz zemalja regiona - ZENIČKA RAZVOJNA AGENCIJA ZEDA\nFond za Zapadni Balkan (WBF) otvorio je proces prijavljivanja projektnih predloga za zemlje zapadnog Balkana – Sjevernu Makedoniju, Albaniju, Bosnu i Hercegovinu, Srbiju i Crnu Goru.\nOvo je četvrti poziv od osnivanja Fonda, ali prvi koji se sufinansira regionalnim bespovratnim sredstvima kroz Instrument za pretpristupnu pomoć (IPA).\nPrijave se mogu podnijeti putem prijavnog sistema koji se nalazi na službenim stranicama Fonda.\n– Primarni korisnici zajedničkog djelovanja Europske unije i Fonda su organizacije civilnog društva, a ostali prihvatljivi potencijalni primatelji bespovratnih sredstava su neprofitna udruženja i organizacije, fondacije, obrazovne ustanove, regionalne mreže, lokalni i regionalni javni subjekti – saopšteno je iz Fonda.\nPoziv će biti otvoren do 23. decembra 2021. godine, a tim Fonda za zapadni Balkan u cijelom regionu sastaće se sa učesnicima i potencijalnim primaocima na info sesijama. Tokom sastanaka, tim Fonda će informisati učesnike kako se prijaviti i kako formirati partnerstva u regionu.\nFond za zapadni Balkan je međuvladina organizacija za regionalnu saradnju građana regiona, osnovana od ugovornih strana, sa sjedištem u Tirani.\nSvrha Fonda je promovisanje zajedničkih vrijednosti među građanima, organizacijama civilnog društva i institucijama u regionu, uključujući jačanje saradnje i direktnih kontakata među ljudima Zapadnog Balkana.\nU proteklim regionalnim pozivima učestvovalo je 890 organizacija civilnog društva i drugih učesnika, direktno uključujući 3.430 organizacija, koji su dosegli više od 10.000 građana.


Tanjug 19. januara 2021. 08:15\nPARIZ – Košarkaši Partizana večeras od 20.45 sati igraju u Parizu protiv Metropolitansa, u 2. kolu Top 16 faze Evrokupa.\n„Očekivanja od ove utakmice su da pre svega damo svoj maksimum. Metropolitans je ekipa koja je u prvom kolu iznenadila Lokomotivu iz Krasnodara, u utakmici koju su odigrali zrelo i jako. Imaju dobru ekipu i pokazali su visok kvalitet. Ako odigramo borbeno i mudro, imamo šansu i možemo ih iznenaditi. Čeka nas izazov, u Top 16 fazi takmičenja nema loše ekipe i daćemo sve od sebe da odigramo na visokom nivou“, rekao je Filipovski.\n„Francuska ekipa se pojačala sa plejmejkerom Stolom, koji ima brz šut za tri poena, stoga moramo da na njemu odigramo dobru odbranu. Sa druge strane, imaju brze i jake igrače ispod koša, brzi su u tranziciji i napadaju jedan na jedan. Igraju košarku koja je mešavina francuske košarke i sistema igre koji je uspostavio trener Zdovc. Naša šansa je u dobroj odbrani, skoku u napadu, da igramo maksimalno timski i da sve igrače uključimo u igru“, istakao je Filipovski.\n„Ovaj meč je još jedan test za nas, ali mu se radujemo. Ključ za pobedu biće timska odbrana, zajednička timska igra, kroz koju ćemo sprovesti u delo trenerovu strategiju za ovu utakmicu. Moramo da igramo jedni sa drugima i jedni za druge i to će nas dovesti do pobede“, poručio je Perkins.


Vesti online / Vesti / Svet / Izraelska vojska izvršila vazdušni napad na Gazu\nVojska navodi da su avioni bombardovali vojni kompleks i fabriku za proizvodnju oružja u Pojasu Gaze.\nPalestinsko ministarstvo zdravlja saopštilo je da je jedan muškarac zadobio ranu od šrapnela, ali nije navelo gde se nalazio u trenutku napada.\nAP navodi da je do vazdušnih udara došlo nekoliko sati pošto su se na meti vatre sa palestinske teritorije našle izraelske snage.\nNijedan pripadnik izraelske vojske nije povređen tom prilikom.\nGlas Amerike prenosi da se u Gazi rano jutros začulo najmanje pet eksplozija bombi i da je jedna osoba povređena.\nNavodi se da žitelji veruju da su ciljani objekti Hamasa.


Zenička inicijativa KF o pritvoru Kasumoviću: Očekujemo uvažavanje žalbe – Gluporije\nVijećnici Zeničke inicijative Kasumović Fuad danas su održali konferenciju za medije povodom određivanja mjere pritvora gradonačelniku Fuadu Kasumoviću i Vahdetu Drini, kao i mjera zabrane drugima u slučaju “Zenicatrans”, piše klix.ba.\nVijećnik Zeničke inicijative Kasumović Fuad Kenan Uzunović je kazao da je ovo sraman proces od sprovođenja akcije, do konačnih odluka mjera pritvora i mjera zabrane.\n“Smatramo da je odluka sudije donesena ishitreno, tužiteljica je rekla da nije imala vremena da ispita 11 svjedoka pa samim tim ni on nije imao vremena da pregleda materijal. Legalisti smo, vjerujemo u sudstvo i da će se uložiti žalba koju će advokatski tim uputiti. Vjerujemo da će već u ponedjeljak žalba biti uvažena i da će oni biti na slobodi te ukinute mjere zabrane”, kazao je Uzunović.\nNa pitanje medija šta će se desiti sa usvajanjem prijedloga i nacrta budžeta kojeg donosi samo gradonačelnik, Uzunović je kazao da on neće moći obavljati funkciju dok je u pritvoru te da prema Statutu vijeće nema pravo donositi odluke i imenovati nekoga drugog zbog čega je ovo ujedno i blokada grada.\n“Danima govorim da je ovo politički montiran proces, odgovorno tvrdim i to ćemo dokazati u narednom periodu”, izjavio je Uzunović.\nKantonalni sud u Zenici sinoć iza ponoći odredio je jednomjesečni pritvor gradonačelniku Zenice Fuadu Kasumoviću, kao i bivšem predsjedniku Nadzornog odbora “Zenicatransa”, Vahdetu Drini, dok su mjere zabrane izrečene za ostale četiri osobe u ovom procesu.\nAdvokat Kasumovića Asim Crnalić smatra da je ovo pogrešna odluka suda te će, kako je i Uzunović kazao, danas u toku dana već biti napisana žalba na ovu odluku.


Kriptovalute nisu u Srbiji zakonsko sredstvo plaćanja | Biznis.rs\nGuverner NBS Jorgovanka Tabaković govori za Biznis.rs o stavu monetarnih vlasti prema digitalnom novcu\nKriptovalute nisu u Srbiji zakonsko sredstvo plaćanja\n8.7.2021 08:01 Autor: Gordana Bulatović 1\nGrađani prilikom ulaganja sredstava u kupovinu bitcoina ili drugih virtuelnih valuta, treba da budu oprezni i svesni da to čine na sopstvenu odgovornost i da...\nGrađani prilikom ulaganja sredstava u kupovinu bitcoina ili drugih virtuelnih valuta, treba da budu oprezni i svesni da to čine na sopstvenu odgovornost i da samostalno snose finansijske rizike koji proističu iz tih aktivnosti, kaže za portal Biznis.rs guverner Narodne banke Srbije Jorgovanka Tabaković.\nNarodna banka Srbije je, dodaje ona, nekoliko puta ukazala na to da bitcoin i druge virtuelne valute nisu zakonsko sredstvo plaćanja i da ni centralna banka, niti drugi organ javne vlasti, ne garantuju za njihovu vrednost.\n„Stav NBS povodom ovih pitanja se nije promenio ni nakon što je usvojen Zakon o digitalnoj imovini, odnosno virtuelne valute usvajanjem ovog zakona nisu postale zakonsko sredstvo plaćanja. Zakonom o digitalnoj imovini uređuje se poslovanje lica koja obavljaju poslove s digitalnom imovinom u Republici Srbiji, u cilju uređivanja materije koja do sada nije bila uređena u našoj zemlji, osim u delu sprečavanja pranja novca i finansiranja terorizma kod pružalaca usluga povezanih s virtuelnim valutama. Ovim propisom se, samim tim, stvara pravna predvidljivost u poslovanju s digitalnom imovinom, a čiji samo jedan deo predstavljaju virtuelne valute, unapređuje poslovno i regulatorno okruženje i pruža doprinos dodatnoj digitalizaciji usluga u privredi u Srbiji, uz adekvatno upravljanje bezbednosnim i finansijskim rizicima koji proističu iz prirode ovog oblika imovine“, objašnjava Tabaković.\n„Najveću korist ovog zakona NBS vidi u omogućavanju izdavanja investicionih tokena koji će pozitivno doprineti finansiranju otpočinjanja poslovanja u našoj zemlji, jer su u toj fazi tradicionalni izvori finansiranja obično nepristupačniji. Investicioni tokeni su u praksi zasnovani na realnim projektima, a ne instrumentima koji su se, kada je reč o virtuelnim valutama, uglavnom koristili u spekulativne svrhe“, napominje Tabaković.\nGuverner NBS Jorgovanka Tabaković podseća da, ni nakon donošenja Zakona o digitalnoj imovini, privredni subjekti ne mogu neposredno kupovati i prodavati robu i usluge za virtuelne valute, već isključivo posredstvom pružaoca usluga koji ima dozvolu za rad Narodne banke Srbije za prihvat i konverziju virtuelnih valuta.\n„To funkcioniše tako što trgovac dobija isključivo dinare na svoj račun za prodatu robu i usluge, a koje mu prenosi licencirani pružalac usluga, na osnovu kupčevih virtuelnih valuta, koje je primio. U ovom trenutku nijedan pružalac usluga nema dozvolu za rad NBS za prihvat virtuelnih valuta“, izričita je Tabaković.\nNa pitanje da li je, obzirom da se u Srbiji već nude i stanovi za kriptovalute, moguće da promet digitalnim novcem utiče na monetarnu stabilnost, Tabaković naglašava da se „monetarna i finansijska stabilnost u Republici Srbiji, zahvaljujući merama NBS, na bilo koji način ne može ugroziti prometom virtuelnih valuta“.\n„Određeni mehanizmi zaštite finansijskog sektora utvrđeni su i Zakonom o digitalnoj imovini. Tim propisom je predviđeno da finansijske institucije pod nadzorom NBS, kao što su poslovne banke, društva za osiguranje, davaoci finansijskog lizinga, društva za upravljanje dobrovoljnim penzijskim fondovima, platne ili institucije elektronskog novca, ne mogu u svojoj imovini imati digitalnu imovinu, kao ni instrumente povezane s digitalnom imovinom. Ne mogu imati ni instrumente vezane s digitalnom imovinom, niti ulozi u kapital tih institucija mogu biti u digitalnoj imovini. Takođe, finansijske institucije ne mogu pružati usluge povezane s digitalnom imovinom, niti mogu biti korisnici tih usluga, osim izuzetno u slučaju usluge čuvanja i administriranja digitalne imovine, za račun korisnika digitalne imovine, i to samo u delu čuvanja kriptografskih ključeva, koju mogu da pružaju isključivo poslovne banke. Napominjem i da finansijske institucije, pod nadzorom NBS, kao ni lica koja su povezana s tim institucijama, ne mogu biti osnivači, niti imati direktno ili indirektno vlasništvo u pravnom licu koje pruža usluge povezane s digitalnom imovinom“, navodi Tabaković.\nTe institucije i lica, ističe ona, ne mogu ni učestovati u upravljanju, niti biti članovi organa tog pravnog lica ili njegovi zastupnici, niti mogu biti lica koja neposredno rukovode poslovima pružanja usluga povezanih s digitalnom imovinom u tom pravnom licu. Finansijske institucije, takođe, ne mogu da prihvataju digitalnu imovinu kao sredstvo obezbeđenja.\n„U svakom slučaju, Narodna banka Srbije u okviru svojih zakonom utvrđenih nadležnosti nastavlja da prati sva dešavanja na tržištu virtuelnih valuta i spremna je da preduzme adekvatne mere i aktivnosti ako u bilo kom trenutku to bude potrebno“, zaključuje guverner NBS Jorgovanka Tabaković.\nDIGITALNI NOVAC GUVERNER NBS JORGOVANKA TABAKOVIĆ NBS\nKubanci traže spas u kriptovalutama, pošto im je pristup dolarima ograničen\nPa, dobro, ni ja ne prihvatam njihov token koji se zove ‘dinar’ kao sredstvo plaćanja.


Mikroskop koji je Čarls Darvin poklonio sinu na aukciji u decembru će biti ponuđen za pola miliona dolara - BIGportal.ba\n17 Oktobra, 2021 17 Oktobra, 2021 034\nMikroskop koji je Čarls Darvin poklonio svom sinu Leonardu i ostao je u porodici skoro 200 godina, naći će se na aukciji u decembru u Londonu, a očekuje se da će dostići cenu do 480.000 dolara.\nInstrument je izradio Čarls Gold za firmu “Cary” oko 1825. godine i jedan je od šest mikroskopa koji su sačuvani do danas, a zna se, prema podacima aukcijske kuće Kristis, da su povezani sa britanskim prirodnjakom, prenosi Rojters.\nDatum njegove proizvodnje poklapa se sa vremenom kada je Darvin proučavao zoofite, organizme poput korala i morskih anemona.\n„Prođe vas jeza kada pogledate kroz ovaj okular i vidite mikroskopski svet koji je gledao Darvin pre skoro dve stotine godina“, navodi u izjavi za Rojters, Džejms Hajslop, rukovodilac Odeljenja za naučne istrumente, globuse i prirodnjačku istoriju u Krijstiju.\nU jednom pismu koje je Darvin napisao 1858. godine svom najstarijem sinu, stoji kako je mali Leni secirao pod ovim mikroskopom i sa oduševljenjem rekao da će to pamtiti čitavog života.\nOvo se dešavalo godinu dana pre no što se pojavilo Darvinovo revolucionarno delo O poreklu vrsta.\nMikroskop će biti ponuđen na aukciji u Londonu u okviru Kristijeve kolekcije Vrednih knjiga i rukopisa 15. decembra, a procenjuje se da će biti prodat za iznos od 343.050 do 480.270 dolara.\n„Čarsl Darvin je jedno od najvećih imena u istoriji nauke, a kolekcionari zainteresovani za sve što je u vezi sa njim dolaze iz svih krajeva sveta“, naglašava Hajslop.


Leave a Comment on Divanović: Onamo gdje je većina tu je i vlast\n-Dakle kao najbrojnija i najodgovorniji partija u budvanskom političkom životu mi smo se danas odazvali na poziv predsjednika Opštine Budva, odnosno vršioca dužnosti predsjednika Opštine Budva, gospodina Bulatovića, u nadi da ćemo učestvovanjem u dijalogu o aktuelnoj krizi u Budvi pokušati da nađemo neko zajedničko rješenje sa novom opozicijom u gradu. Međutim to nije dalo očekivane rezultate, izjavio je Nikola Divanović, potpredsjednik OO DPS Budva.\n-Odazvali smo se tom pozivu dodatno odgovorni prema temi, dakle da se ovdje radi o nečemu što je čak i iznad politike a to je tema suživota, tema bezbjednosti, tema našeg zajedničkog, komšijskog, porodičnog, svakog drugog života i sklada. U političkom smislu, dakle, mi imamo političku većinu u demokratiji je vrlo jednostavna formula, dakle onamo gdje je većina tu je i vlast. Teško da oni koji imaju političku manjinu mogu sa tom manjinom organizovati sjednicu Skupštine opštine i na njoj donijeti važne odluke za Budvu a to je upravo ono što ovaj trenutak traži od nas. Dakle život u Budvi ne može stati, život mora da se odvija dalje i mi kao odgovorni ljudi, odgovorni prema Budvi, prema Budvanima i naravno i prema našim političkim programima moramo nastaviti da vršimo vlast u ovom gradu, smatra Divanović.\nDivanović je istakao da ljudi koji su i formalno objavljivanjem odluka o njihovom postavljenju u Službenom listu postali vršioci dužnosti Opštine Budva, odnosno Skupštine opštine Budva moraju već od ponedeljka početi da redovno obavljaju svoje djelatnosti.\n“Dakle u prvom redu građani su zainteresovani kako će se odvijati pripreme turističke sezone i vjerujem da je građanima dosta političkih performansa i da su prosto zainteresovani za smirivanje tenzije i za neke teme koje su od egzistencijalnog značaja za razvoj Budve u budućem periodu. Vjerujem da tu jedino Demokratska partija socijalista sa svojim koalicionim partnerima ubuduće može ponuditi jednu efikasnu lokalnu samoupravu”, zaključio je Divanović.\nTags: gdje je većina tu je i vlast nikola divanović OO DPS BUDVA SAOPŠTENJE\nPrevious Entry DF: Specijalni odnos uveden samo prema Srbiji\nNext Entry Izgrađena aplikacija “Informiši.me” koja svršenim osnovcima nudi dostupne smjerove u srednjim školama